
Ayera tabatin henter un conmocion na La Salle College caminda 
cu segun informacionnan director di e scol aki a pasa den diferente 
klas y saca e alumnonan cu no a paga schoolgeld ainda. Dylan Lade, 
alumno di e scol a conta cu ayera den un forma di protesta varios 
hoben a mustra nan descontento riba e punto cu a wordo bisa cu e 
placa di scol mester a wordo paga for di dia 17 di augustus siendo cu 
riba carta ta wordo bisa cu esaki mester ta paga pa 1 di september. 

DIAMARS marduga ladronnan a subi na e balcon di e piso di ariba na studionan di Canal90 y a destrui e 
porta pa despues drenta paden destrui otro 2 porta mas y tambe kibra un bentana di glas. E ladronnan a re- 
boltea full den e oficina y a pone un computer y un radio pa bay cun'e, pero algo lo a strobanan. Ademas for 
di un di e lachinan e malhechornan a logra bay cu mas di 2000 florin cash cu tabatin eyden. Na momento cu 
e trahadornan cu a yega diamars mainta trempan a nota loke a sosode a ya inmediatamente polis. Polis a a 
acudi di biaha y a ripara cu na diferente caminda tabatin sanger. Asina nan a dicidi di ya,a departamento di 
TOD pa wak si por haya evidencia laga atras dor di e ladronnan. Y efectivamente esey tabata e caso, a logra 
haya vingerprint di e ladron. Ta spera cu pronto e ladron aki ser captura y poni tras di trali pa e sina su les di 
laga cos di hende para. 


AGBMTE MADURO 

CELARAUBffl 



Despues di e sentencia ayera den e caso di apelacion 
di e agente policial Efa Maduro, unda cu el a wordo 
declara liber di tur acusacion, a entrevista mr. Peter 
Mohamed. El a bisa cu e sentencia a bin hopi liher 
y a indica cu huez den promer instancia a condena 
Maduro di a haci un denuncia falso y a dune 4 luna 
condicional y 160 ora di trabou pa comunidad. Mi- 
rando cu Maduro no a keda contento cu e sentencia, 
el a dicidi di apela y awor Hof a declara Maduro liber 
di tur e cargonan. 

Diaberna awor Hof lo duna sentencia riba e caso 
penal di Rudy Lampe contra Booshi Wever 


AYERA den corte tabatin e caso 
penal cu Rudy Lampe a entama 
contra minister Booshi Wever 
cu na 2007 a lanza acusacion- 
nan di pedofiel contra dje. 

Na salida di corte Rudy Lampe 
a conta cu na 2007 publicacion- 
nan di minister Boshi Wever a 
bin dilanti unda cu e ta bisa cu 
Lampe ta pedofiel. A base di 
esey, Lampe a entrega un keho 
penal e mesun ana ey. A pasa 2 
ana y Ministerio Publico no a 
actua riba su keho y pesey el a 
pidi pa start e procedura cu ley 
ta duna cu Hof lo por evalua si 
Ministerio Publico lo mester bay 
over toch na atende e keho. 


Mientras cu Lampe a start e 
procedura aki, Procurador Gen¬ 
eral/ Ministerio Publico a tuma 
paso y a interoga Sr. Wever y 
ora cu e zitting a tuma lugar cu 
Hof pa loke ta e procedura, PG 
Pietersz a trese dilanti cu Minis¬ 
terio Publico a tuma e decision 
di seponeer e caso. Dor cu ta 
trata di campana politico no lo 
atende e keho.E ora ey Hof a bin 
cu un tussenbeschikking cu ta 
bisa cu nan kier scucha minister 
Wever, y esey ta lo cual a tuma 
lugar ayera. Decision final di 
Hof lo wordo duna diabierna 
proximo. 

Pa loke ta e trayecto civil ora cu 


minister Wever a haci expre- 
sionnan atrobe na mei di e ana 
aki, Lampe a entama un caso 
di rectificacion y esaki a wordo 
gana dor di Lampe caminda cu 
minister Wever a rectifica den 
diferente matutino cumpliendo 
asina cu e sentencia. 

Segun Rudy Lampe tanto e caso 
civil como esun penal tin di 
håber cu expresionnan di pedo¬ 
fiel haci dor di minister Wever. 
Unico diferencia ta cu un el a 
haci na 2007 unda cu Lampe a 
entama un keho penal y e otro 
na 2009 ora cu el a entama un 
caso civil. Awor mester warda 
e decision di diabierna pa wak 



si hueznan ta relaciona e dos 



casonan aki. 


Efa Maduro no lo busca 
ningun tipo di compensacion 
despues cu Hof a declare liber 
di tur acusacion 



DESPUES di e sentencia ayera den e caso di apelacion di e 
agente policial Efa Maduro, unda cu el a wordo declara liber 
di tur acusacion, a entrevista mr. Peter Mohamed. El a bisa cu 
e sentencia a bin hopi liher y a indica cu huez den promer in- 
stancia a condena Maduro di a haci un denuncia falso y a dune 
4 luna condicional y 160 ora di trabou pa comunidad. Mirando 
cu Maduro no a keda contento cu e sentencia, el a dicidi di apela 
y awor Hof a declara Maduro liber di tur e cargonan. 

Segun mr. Mohamed, huez den promer instancia tabatin un 
motivacion hopi amplio di e motibo cu e tabata haya cu Maduro 
mester a wordo condena, pero Hof a bin na un otro conclusion, 
cual ta e mesunnan di e abogadonan defensor, esta cu no por 
wordo prueba cu ta pa malo Maduro a haci e denuncia falso y 
asina a declara Efa Maduro liber. 

Loke Efa Maduro a bisa mr. Mohamed ta cu a pesar cu el a 
wordo perhudica incialmente, e no tin hard feelings, cu e ta 
traha como profesional, el a actua profesional den tur cos y no 
tabatin ningun mala fe di su banda y cu e no tin pensa di busca 
aigun tipo di compensacion como dano y perhuicio. 


Conmocion ayera mainta 
na La Salle College 


AYERA tabatin henter un con¬ 
mocion na La Salle College 
caminda cu segun informacion- 
nan director di e scol aki a pasa 
den diferente klas y saca e alum- 
nonan cu no a paga schoolgeld 
ainda. 

Dylan Lacle, alumno di e scol a 
conta cu ayera den un forma di 
protesta varios hoben a mustra 
nan descontento riba e punto 
cu a wordo bisa cu e placa di 
scol mester a wordo paga for 
di dia 17 di augustus siendo cu 
riba carta ta wordo bisa cu esaki 
mester ta paga pa 1 di septem¬ 
ber. El a bisa tambe cu hoben- 
nan a wordo saca for di klas pa 
falta di pago caminda cu a nan 
a wordo bisa cu nan por drenta 
klas te ora nan paga. 

Papiando cu mayor di un hoben 
cu no por a drenta les pa falta 
di pago, el a conta cu dialuna 
e mucha por a drenta les, pero 
cu diamars si el a wordo saca y 
a bise cu si no mustra muestra 
di pago e no ta drenta scol mas. 
Segun e mayor aki, el a paga 
caba y cu mas bien tabata fout 
di e scol mes cu no a tuma e 
recibo di pago original y warda 
esaki. Despues cu a mustra cu 
si a paga, a pidi sorry y a laga e 
mucha drenta klas back. 


Director di e scol, Brunk, di 
su banda a bisa cu no tin nada 
tumando lugar y cu mas bien 
ta politiek nan ta haciendo cu 
e muchanan. E ta splica cu tin 
muchanan cu tin vrij y ta wak 
camara filmando y ta para 
eynan pa haci druk. “Nos tin 
700 mucha akinan, unda e 700 
mucha ta, unda e problema ta. 
Ta nos ta haciendo gewoon druk 
aworaki. Un par di hende a bin 
hits up e muchanan y nos no 
kier esey”. 

Mas aleu e ta bisa cu e cantidad 
di mucha cu no a paga ainda no 
ta e problema, cu nan lo yega na 
un acuerdo cu nan, y ta agrega 
cu e muchanan ta hayando les 
y e no kier pa hendenan bin cu 
politica na scol. 

Tambe el a indica cu e much¬ 
anan ta tumando les y mas 
bien loke nan mester a haci ta 
yama nan mayor pa yega na un 
acuerdo di pago y asina esaki 
wordo regia nan por a bolbe 
les back. 

Mariska Dania, inspectora di 
ensenansa tambe tabata pre- 
sente ayera mainta. El a declara 
cu nan a topa un situacion ca¬ 
minda cu e muchanan a wordo 
manda cas y ta riba caya y dor 
di esey nan a acudi na La Salle 


pasobra pa nan ta escencial cu 
nan ta den klas hayando nan 
les. Ora a yega por a mira cu 
tabatin aigun mucha para pafor 
y mayoria ta den klas y esunnan 
cu tabata para pafor (dor di e 
tussenuren) a wordo manda 
paden ya cu nan ta prefera pa 
nan no ta dilanti. 

Segun el a splica cu por a tende 
di un mayor cu tin areglo di 
pago cu pa 1 september mester 
paga. Si tin mayornan cu no 
por cumpli cu e fecha aki e ora 
ta pidi e mayornan pa acudi na 
SKOA pa yega na un areglo di 
pago y si e muchanan wordo 
kita for di scol pa motibo di 
pago, Dania ta conseha pa 
acudi na SKOA primeramente 
y si no duna resultado bay na 
inspectie pa informanan kico 
ta pasando. 

E situacion aki tambe a wordo 
confronta cu SMOA y Mariska 
Dania ta kere cu nan lo haye 
mas biaha pasobra tin mayor¬ 
nan cu en berdad mester yega 
na acuerdo di pago y aki aya 
mester busca e manera pa e 
muchanan haya les. Segun Da¬ 
nia, esaki ta e promer biaha cu 
inspeccion di ensenansa ta con¬ 
fronta un caso asina, algo asina 
no a wordo mira ana pasa. 

Parlamentario Otmar Oduber 

Ensenansa ta fundamental pa mehora calidad di 
tanto producto Aruba como servicio turistico 



E meta principal di e plan di maneho Durante ultimo 8 ananane calidad di nos 


di AVP pa cu turismo ta pa yena nos 
cambernan di hotel mas tanto posibel 
cu turistanan cu ta genera mas entrada 
cu ta posibel pa nos economia. Cu otro 
palabra: e siguiente gobierno di AVP 
lo duna atencion special na turismo di 
calidad. E esencia di e maneho aki ta cu 
e ta enfoca riba e turista cu mas entrada. 
Ta papia pa su mes cu e tipo di turista aki 
tin exigencianan halto pa loke ta calidad 
di e producto y calidad di servicio. 
Pesey mes lo duna prioridad na mehora- 
cion di calidad di e producto “Aruba” y 
tambe na mehoracion di calidad di ser¬ 
vicio den sector turistico. Den e strategia 
aki ta atribui un papel fundamental na 
nos ensenansa. 


producto turistico a bay atras consider- 
ablemente pa motibo di entre otro au- 
mento di criminalidad, e problematica di 
choller cu a escala y e hecho cu nos pais 
a bira hopi sushi. Den opinion di partido 
AVP ensenansa mester forma parti inte¬ 
gral di e maneho dirigi riba un solucion 
duradero di e problemanan aki. 

E problemanan aki ta sintomanan di un 
problema mas profundo, esta cu mas 
y mas nos pais ta wordo confronta cu 
un decadencia den norma y valornan. 
Banda di traspaso di conocimento, nos 
ensenansa mester pone mas enfasis riba 
traspaso di norma y valornan positivo, 
manera traha duro, no haci dano na 
otro, no usa droga, respeta ley, cuida 


nos naturalesa y medio ambiente, no 
susha nos pais, tolerancia y amabilidad. 
Mediante fortificacion di e norma y 
valornan aki nos ensenansa por yuda 
forma ciudadanonan ehemplar cu no ta 
comete actonan castigabel pa ley, cu no 
ta usa droga y cu no ta susha nos pais. Di 
e forma aki nos ensenansa por contribui 
tambe na mehoracion di e calidad di nos 
producto turistico. 

Pa loke ta calidad di servicio, e si¬ 
guiente gobierno di AVP lo enfoca riba 
concientisacion di nos comunidad riba 
importancia di turismo y riba formanan 
con nos cada un por contribui pa haci e 
experiencia di e turista uno mas agrad- 
able y placentero. Den e cuadro aki lo 
pone enfasis riba e concientisacion di 
nos muchanan/hobennan na scolnan, 
cuminsando ya desde kleuterschool, 
atraves di curiculonan cu mester wordo 
desaroya. 

Ademas, lo introduci un programa di 
training y capacitacion disena special¬ 
mente pa tur esnan cu ta labora den 
sector turistico y otro sectornan cu ta 
liga cu turismo. Manera por ehempel 
e empleadonan na airport, e taxista, e 
trahadornan di hotel y casino, y esnan cu 
ta traha den restaurant y carrentals. Nan 
tur mester mehora nan conocimento y 


abilidadnan pa por ofrece nos bishitan- 
tenan un trato y servicio excelente, cu ta 
cumpli cu exigencianan di un “premier 
destination”. 

Ensenansa pa Empleo lo guia y coordina 
e proceso aki den cooperacion estrecho 
cu ATA, AHATA y nos otro partnernan 
den turismo. Punto di salida ta cu e 
programa di training y capacitacion 
turistico mester complementa, y no 
reemplasa, e inversionnan cu e compa- 
nianan concerni normalmente ta haci 
den upgrading di nan personal. Finan- 
ciamento di e programa lo ta basa riba 
“public-private partnership”. 

E analisis aki di e relacion entre ensenan¬ 
sa y turismo ta demostra claramente cu 
segun e vision di partido AVP nos sistema 
di ensenansa pa tanto nos hobennan 
como tambe adultonan ta fundamental 
pa mehora calidad di e producto Aruba 
y tambe e servicio turistico. E analisis 
ta confirma tambe cu e plan di AVP pa 
sector turistico ta un plan integral cu ta 
contene tur e ingredientenan necesa- 
rio pa maximalisa contribucion di nos 
industria turistico na desaroyo socio- 
economico di nos pais, na beneficio di 
henter nos comunidad. 


SINBA hopi preocupa cu situacion di 
autonan di bombero 

Minister ta wordo malinforma of no ta bise berdad, pasobra 


FRIDO Dirks, presidente di 
Sindicato di Bombero (SINBA) 
a comenta riba e declaracion- 
nan di minister Rudy Croes, 
kende siman pasa a declara 
cu Cuerpo di Bombero a haya 
tur cos, cu tur cos ta bon y cu 
no tin disgusto. 

Segun Dirks, e minister ta 
wordo malinforma of no ta 
bise e berdad, pasobra actual- 
mente nan tin constantemente 
problema cu e autonan. E ta 
bisa cu si e minister lo a du- 
nanan e dos spuit nobo y un 


situacion no ta di gaba 

HV aworaki nan no lo ta den e 
situacion asina yen problema 
cu e autonan. “Mi ta kere cu 
pa seguridad di nos pueblo 
nos mester haci algo riba e 
asunto aki”. 

Loke si e minister a bisa cu ta 
cuadra ta cu Cuerpo di Bomb¬ 
ero ta bezig cu un plan di 
maneho pa e proximo ananan, 
pero esaki ta cosnan cu ta bay 
tarda. 

Presidente di SINBA ta splica 
cu nan a sinta cu consehero 


di minister pasobra e minister 
mes no a sinta cu nan y e no 
ta haya cu e tur e papiamento 
bunita ta na su lugar. Su opin¬ 
ion ta cu mester constata cu 
tin cierto fayonan, acepta 
esaki y bisa kico ta bay haci di 
awor pa dilanti. 

E ta bisa cu danki Dios nos no 
a haya nos mes confronta cu 
un candela grandi di p.e. hotel 
of supermarket, pasobra si 
no bombero lo haya nan mes 
confronta cu problema debi 
na estado di e autonan. 


Agente Maduro 
declara liber 

AYERA mainta Hof a declara Edgar (Efa) Maduro liber di e 
acusacion di a haci denuncia falso di intento di mata contra 
abogado mr. Hendrik Croes. Dialuna tratamento di e caso a tuma 
lugar caminda Procurador Interino a haya cu e castigo impone 
di 4 luna di prison condicional cu un tempo di prueba di 3 ana 
y 160 ora di servicio pa comunidad ta na su lugar. 

Hof a bisa cu no a keda proba manera Procurado General interino 
a bisa cu intencionalmente Maduro a haci e denuncia di maltrato 
severo y intento di mata. 

Hof ta di opinion cu Maduro no pa malo a haci denuncia sino 
cu a declara na Recherche loke el a experencia y e hecho cu el 
a indica chofer di e auto pa para y e chofer a sigui core, dal’e y 
core bay, a pone Maduro pensa cu el lo por a wordo mata. Esaki 
ta haci cu Hof ta conclui cu ta destrui e sentencia cu Maduro a 
apela contra dje y ta declara Maduro liber. 

Monica Kock, lider di MPA 

Mester controla e calidad di nos pais pa medio di un entidad regulador 



DURANTE di e conferencia 
semanal di MPA e lider di e 
partido ros, mr. Monica Kock, a 
trece dilanti cu mester mehora 
e producto Aruba pa por forta- 
lece nos turismo. Un di e punto- 
nan cu MPA a trece dilanti con 
pa mehora e producto tabata pa 
bin cu un entidad regulador, un 
Tourism Task Force. E entidad 
di control aki ta necesario pa 
controla e producto Aruba. Si 
no tin control di e calidad di 
nos producto, naturalmente e 
calidad ta baha pasobra no tin 
consecuencia si no ta cumpli cu 
un nivel halto. Control lo ta riba 
diferente tereno. 

E organo lo mester consisti 
di AHATA, ATA y otro sector 
economico y di nos sociedad 
pa asina tin un base amplio 
na unda tur ta inter actua cu 
otro. Hunto nan por yega na 
un strategia comun pa turismo 
en bes locual nos ta mira cu 
cada un ta traha riba su mes. E 
logronan lo ta mas grandi. 

1) E Task Force lo mester bin cu 
un plan di proteccion y manten- 


cion di nos recursonan natural, 
particularmente nos atrac- 
cionnan turistico. Lo mester 
proteha, mantene y controla e 
sitionan. Nos mester siha nos 
les di e caida di Natural Bridge. 
Un recurso natural cu pa hopi 
aha tabata e cara di nos pais pa 
e turista. Aunke tabata sa cu e 
brug a delibita, no a tuma ac- 
cion pa preveni y scapa e brug. 
E la cay kibra y awe tur hende 
a lubida. Si despues nos no tin 
recursonan natural, no lo tin 
nada special pa e turista bin 
Aruba. Pero tambe pa e futuro 
generacion nos tin cu proteha 
nos recursonan natural. E Task 
Force por identifica y desaroya 
e otro puntonan cu potencial 
pa atraccion turistico p.e. Seroe 
Cristal y mina di fosfaat. 

2) E Task Force lo mester planea 
y establece e mecanismonan pa 
implementa y controla norma 
y ley turistico, cu autoridad 
cu por cuid’e (p.e. Polis di Tur¬ 
ismo) . Esaki lo fortalece e union 
di sector priva y esun publico 


den un intento pa establece 
e obhetivonan na mediano 
y largo plazo pa turismo. Un 
departamento di Control lo 
implementa un control di cali¬ 
dad continuo y consecuente, 
no solamente pa e hotelnan 
sino tambe pa transportacion 
publico y e otro sectornan cu 
tin di haci cu turismo. E control 
aki mester resulta den stimula 
empresanan, scolnan, etc. pa 
educa y garantisa e producto 
di calidad y conserva nos medio 
ambiente. 

E meta aki ta importante paso¬ 
bra asina ta garantisa e nivel di 
calidad di e productoAruba, cu 
ta ensera nos hotel, nos restau¬ 
rant, nos taxi, nos trahadornan 
den tienda. Dor di bin cu un 
structura y condicionan lo de¬ 
termina e calidad di e compania 
y producto Aruba. 

MPA ta di opinion cu e producto 
Aruba pa hopi ah caba a wordo 
laga un banda. E calidad di bo 
pais lo determina e calidad di e 
turista. Mas halto e calidad di 
tursita, mas halto nos entrada 


lo ta. Ta tempo cu ta tuma e 
responsabilidad di e pais como 
producto na serio y pone un 
organo encarga cu esaki. Asina 


lo tin claridad, guia y nos tur sa 
kico nos tin cu haci pa mehora 
nos pais. 

Cu MPA, E Ta Posibel! 


Benny Sevinger di partido AVP 


“Kico a haci cu miyones di BBO y otro medidanan 
si no tin placa pa husticia y educacion?” 


M E unico conclusion cu por saca, 
y e unico pero unico solucion 
cu tin pa pueblo otro luna ora 
di votacion, ta di kita mandato 
for di partido MEP, pa tanto 
abuso cometi contra e pueblo 
di nos pais. 

Ki mishi un Gobierno di MEP, 
cu a castiga pueblo di Aruba cu 
medida, cu a haya mas entrada 
cu ningun otro gobierno den 
historia di nos pais, no a duna 
pueblo bek e placa aki den pro- 
greso y prosperidad.? 

Ki mishi un pueblo cu ta paga 
BBO riba tur loke cu e cumpra, 
incluso material di scol, awor 
ta ripara cu nan tin cu bolbe 
pasa ainda mas pa mas mate¬ 
rial di scol, ya cu Gobierno no 
ta cumpli cu su obligacion pa 
cu esaki. 

Un Gobierno cu a ranca miyones 
for di pueblo, cu a haya placa 


di Plant NV cu mester tabata 
dedica na ensenansa, y a haya 
miyones mas na entrada na otro 
medidanan, tin cusplica pueblo 
na unda e placa aki a bai y kico 
a haci cu e miyonnan aki. 
Partido MEP a suta pueblo cu 
medida y NUNCA inverti e 
placa aki bek den pueblo y e si¬ 
man aki cu scol ta cuminza, por 
ripara cuanto abuso Gobierno 
di Nel Oduber ta comete contra 
pueblo. 

Unda e placa aki ta? Kico a 
haci cu e placa aki? Pueblo 
tin derecho di sa kico Nel y 
su Gobierno a haci cu placa di 
pueblo? 

Awe cantidad di famia no tin 
solucion pa manda nan jiu scol 
pa haya un educacion cu ta nan 
derecho den un pais manera 
nos pais. Nan tin derecho di 


biba un bida husto, un bida di 
trankilidad sin precupacion cu 
Gobierno di MEP, a mishi cu 
henter nan existencia cu canti¬ 
dad di medida sin misericordia 
tuma. 

Mientras cu ya caba tur hende 
a papia di resultadonan di final 
di aha escolar cu no ta mucho 
alentador, tin un Minister di 
Ensenanza cu si ta hiba su jiu 
scol si precupacion, sin tin placa 
suficiante pa cumpra tur loke ta 
na moda pa su jiunan yega scol 
sin problema. 

Segun Sevinger e mesun Min¬ 
ister Marisol, no tin idea mes 
cuanto famia el a hinca den 
problema. Cuanto famia ta 
luchando den e dianan aki pa 
pone cuminda riba mes pa nan 
jiunan. Luchando con pa paga 
nan recibonan do coriente y 


awa, con pa cumpra uniforma di 
scol pa nan jiunan por bai scol. 
Cuanto di nos hendenan no 
por paga placa di scol, cumpra 
bukinan necesario pa nan jiu 
por haya un educacion cu Go¬ 
bierno tin e deber y obligacion 
du suministra? 

E situacion a yega un nivel 
nunca antes bisto den nos pais, 
caminda Minister Marisol no tin 
problema cu us jiunan, caminda 
Minister Presidente su jiunan 
ya caba a pasa dor di scol y 
otro Ministernan tampoco tin 
problema pa nan jiunan yega 
scol sin problema. 

Nan no tin problema ya cu nan 
ta biba di e placa di pueblo, di e 
pueblo cu a pone nan na mando 
pa drecha nan bida, pero ca¬ 
minda nan a drecha solamente 
di nan hendenan mas serca. 
Hendenan di nan partido, di 


famia y amigonan, ta nan ta 
yega scol sin problema, sin pre¬ 
cupacion, mientras cu na mesun 
scol cu nan ta hiba nan jiunan, 
otro mayornan ta lucha pa trata 
di duna nan jiu un edicacion cu 
nan merece. 

Nunca den historia di pais Aru¬ 
ba, un aha escolar a cuminza di 
e forma aki, cu tanto problema, 
cu tanto humiyacion, ya cu na 
aigun scol tin un situacion cu 
ta casi inhumano, casi imposi- 
bel pa muchanan por concenra 
manera mester ta den nan edu¬ 
cacion. 

Gobierno di MEP a ranca miy¬ 
ones di pueblo di Aruba y al 
cambio a duna pueblo bek 
pobreza y humiyacion y ta 
algo cu nos tin cu pone un fin 
na dje den proximo eleccion,” 
Benny Sevinger di partido AVP 
ta mustra. 

Awe nochi Your Vision 2009 ta bay ta hopi hot caminda 

cu lo trata e tema di ensenansa 



DESPUES di e exito rotundo 
di siman pasa di e programa 
on line en bibo, Your Vision 
2009, caminda a trata e tema 
di San Nicolas, awe nochi sigur 


e lo surpasa e sintonia di e pro¬ 
grama anterior ora trata e tema 
cu ta hot na e momentonan 
aki: Ensenansa.Janiro, Elizette 
y Izaira hunto cu nan invitado 


Otmar Oduber y e dos invita- 
donan pa e anochi, Andy Lee 
y Rene ‘Baba’ Herde lo elabora 
profundamente riba e tema di 
ensenansa cu ta pasando den 


un crisis enorme riba diferente 
nivel na e momentonan aki. 
Otmar, Andy y Baba lo ta elabo- 
rando riba e situacion preocu- 
pante aki y tambe lo elabora 


riba e plannan cu tin den e 
programa di partido AVP Aruba 
A’riba pa mehora nos ensenan¬ 
sa, cual ta un di e factornan mas 
importante pa desaroyo di un 
pais.Naturalmente, manera ya 
ta conoci, nan lo ta contestando 
e preguntanan cu ta bin online 
via e chatroom di www.vourvi- 
sion2009.com . 

Tur e online peepz ta welcome 
pa sigui e programa en bibo awe 
nochi pa 9’or via e website di 
Your Vision 2009 caminda por 
participa y contribui pa Aruba 
logra un mihor gobernacion, 
pero tambe via Canal 90 y Real 
FM. 










Starting from AWG 57,800 


For further info. piease call: 
Stern GM 582-3838 or 
Gershom Oduber 563-6238 
Jean Marc Ras 561-2055 
Elimar Kock 561-2706 


CHEVROLET 


STERN GM 


Josette Daal, 
directora di SKOA 

Apertura di ana 

escolar a habri 

bon en general, 

cu cierto ups & 

downs normal 

JOSETTE Daal, directora di 
SKOA comentando riba ap¬ 
ertura di ana escolar a indica 
cu por lo general esaki a habri 
bon. Si e ta bisa cu ora tin un 
instancia grandi manera SKOA 
cu mester ricibi 10 mil mucha y 
riba 600 maestro di scol tin su 
upd and downs. 

El a conta cu tin 3 scol cu lo bay 
wordo renova cuminsando otro 
siman, esta F. B. Tromp, Rosa- 
rio College y Maria College. 
Ayera Rosario College tabata e 
promernan cu a cuminsa move 
den bus y esaki a bay hopi bon 
y awor ta bezig pa muda F.B. 
Tromp cu lo tin un trabou di 3 
luna y te ainda tur cos ta bay- 
endo bon. Maria College tambe 
ta bon ubica na Centro Juvenil 
Washington. 

Josette Daal ta splica tambe 
cu ora ta trata di renovacion- 
nan grandi semper tin aigun 
problema organisatorio, pero 
esakinan ta wordo resolvi y por 
ehempel awe mes e muchanan 
di Maria College ta cuminsa cu 
nan lesnan. 

Parlamentario mr. Alexander Tromp, candidato nr. 11 AVP 

Prioridad di AVP ta pa trese un solucion urgente pa 
criminalidad cu ta azotando nos Aruba! 


SEGUN parlamentario pa fraccion 
di AVP y alavez candidato nr. 11 
riba e lista di AVP, mr. Alexander 
F. Tromp, un di e puntonan Cardi¬ 
nal di e programma Arub A’riba di 
partido AVP ta pa frena e criminali¬ 
dad creciente cu ta azotando nos 
isla! Hopi bes ta ser bisa cu mester 
tene cuenta cu e derecho di tur cu 
ta biba riba e isla aki, incluyendo 
esnan cu ta ta comete actonan 
contra ley!! Segun parlamentario 
Tromp berdad mester tene cuenta 
cu derechonan humano, pero 
esaki sin mas no por wordo tolera 
a costo di e ciudadanonan cu kier y 
tin e derecho di tin un biba trankil 
aki riba nos isla. Cu esaki e par¬ 
lamentario kiermen cu si mester 
trese cambionan den ley pa actua 
cu mannan duro anto esey mester 


wordo haci tambe! 

Como ex-agente policial y hu- 
rista, parlamentario Tromp kier 
enfatisa cu ki bal un gobierno 
inverti miyones den promocion 
di nos turismo, miyones den nos 
infrastructura, miyones den nos 
ensenansa etc. etc..y siendo e segu- 
ridad no por wordo brinda na nos 
conciudadanonan y na nos bishi- 
tantenan. Lo cual cu mester wordo 
haci urgentemente ta inverti mas 
den nos Cuerpo Policial dor di entre 
otro recluta mas hobenn pa forma 
parti di nos Cuerpo Policial pa asina 
tin mas polis den tur barionan y pa 
asina por actua preventivo y repre- 
sivo pa tene nos Aruba sigur. 
Continuando e parlamentario ta 
enfatisa cu mester stop di ta pasivo 
pa lo cual ta encera criminalidad y 


mester actua cu mannan duro pa 
gara e toro na su cacho. Pueblo no 
por sigui tolera mas lo cual ta bini 
ta sosodiendo durante e ultimo 
ananan, locual ta concerni atraco- 
nan, kiebronan y hortamento den 
nos hogarnan, hortamento di auto 
y e molester di e adictonan ambu- 
lantenan cu poco poco ta birando 
un epidemia pa nos ciudadania! 
Un ehempel ta cu siman pasa mas 
di 8 cas den e bario di Noord a sufri 
kiebro y a wordo horta. 

E parlamentario ta continua in- 
dicando cu pa logra esaki mas cu 
claro mester duna mas autoridad 
na nos Cuerpo Policial, pero esaki 
no mester tuma lugar sin mas. 
Mester tene bon cuenta cu dunando 
Cuerpo Policial mas autoridad esey 
kiermen cu mester tin un disciplina 


y un deber tambe di Cuerpo Policial 
su parti! Parlamentario Tromp ta 
enfatisa cu mester bin un control di 
droga y di comportacion di e miem- 
bronan di nos Cuerpo Policial paso- 
bra mas cu nunca e Cuerpo Policial 
mester duna un refleho di respet 
y autoridad den nos comunidad. 
Pa logra esaki mester bin cu con- 
trolnan riguroso riba esnan cu ta 
forma parti di nos Cuerpo Policial 
y riba esnan cu den futuro lo drenta 
servicio di nos Cuerpo Policial. Cu 
esaki e parlamentario ta indica cu e 
controlnan aki mester wordo aplica 
tambe pa gobernantenan como 
tambe parlamentarionan y amb- 
tenaarnan pa asina nos pueblo por 
tin un refleho di confiansa den e 
apar ato gubernamental completo. 
E gobierno actual a haci un hala di 


fanfaria tocante control di droga 
den e empleadonan publico pero 
te dia di awe net net nada no a 
sosode!! 

Terminando parlamentario Tromp 
ta sigura cu den un gobierno di 
signatura di AVP e criminalidad 
creciente lo bay wordo frena cueste 
loke cueste na unda gobierno 
conhuntamente cu Cuerpo Poli¬ 
cial y Douane y demas departa- 
mentonan lo mester bay traha 
hunto pa logra esaki pa asina nos 
conciudadanonan y bishitantenan 
haya e trankilidad y confiansa bek 
den nos dushi Aruba. Pesey mes 
digno pueblo di Aruba, e decision 
y solucion ta den boso man dia 25 
september proximo pa trese un 
cambio pa un mihor y sigur manan 
pa nos ciudadania! 


Mientras cu na 2001 presupuesto pa inversion y mantencion di 

scol tabata entre 40 pa 60 miyon 

Awe na 2009 esaki a baha te na 10 miyon florin 
pa por sigui beneficia friends & family 


AYERA mainta AVP tabatin su 
conferencia di prensa dilanti 
Colegio Arubano San Nicolas 
caminda a enfoca riba e situa- 
cion critico di nos ensenansa na 
e momentonan aki. 

Lider di e partido, Mike Eman, 
a indica cu Colegio Aruba¬ 
no San Nicolas a habri ayera 
mainta cera y muchanan a 
wordo manda pa YMCA y Scol 
di Arte na San Nicolas pasobra 
5 aha pasa gobierno a wordo 
notifica cu e scol aki tin mester 
di matencion, cu e scol mester 
wordo renova, pero gobierno a 
scohe pa coi e placa destina pa 
inversion den scolnan y man¬ 
tencion di edificionan y dedike 
na friends&family. 

Eman ta splica cu e suma cu 
na 2001 tabata wordo poni 
den presupuesto pa inversion, 
mantencion di scolnan, man¬ 
tencion di edificionan tabata 
core entre 40 pa 60 miyon, na 


final di Gabinete Oduber IV por 
mira cu den presupuesto 2009 
e cantidad di inversion a baha 
na 10 miyon florin. Esaki kier¬ 
men cu gobierno obviamente a 
haci un escohencia pa kita placa 
for di inversion pa pone den e 
gastonan coriente pa por paga 
pa e pakete di friends & family. 
Awe nos hubentud, mayornan 
y maestronan ta core cu e con- 
secuencianan di e scohencia cu 
a wordo haci. 

Awor na apertura di un aha es- 
colar nobo, AVP kier duna nos 
hubentud, e mayornan, e mae¬ 
stronan e confianza cu e trauma 
y crisis cu nan ta pasando lo ta 
algo temporal, pasobra lo bin un 
cambio di gobernacion caminda 
un gobierno nobo lo sinta cu lo 
duna ensenansa prioridad. 

“No por ta asina cu awe scol ta 
habri y centenares di mayornan 
na Aruba no por haya lugar pa 
nan muchanan por bay scol 


pasobra scolnan ta mucho yen 
dor cu gobierno no a inverti den 
scolnan nobo of den expansion 
di scolnan. No por ta asina cu 
awe riba un aha escolar nobo 
nos tin mayornan, muchanan 
cu no por paga entrada pa scol 
of no por paga pa uniform, no 
por paga pa schrift, no por paga 
pa buki, no por paga pa agenda, 
pasobra nos pais ta den un crisis 
social”, Mike Eman a duna di 
conoce. 

Tambe el a comenta cu e hoben- 
nan cu a dicidi di keda Aruba pa 
bay Universidad di Aruba, ainda 
no tin nan lening cla. Mescos 
lider di partido AVP a indica cu 
el a topa cu diferente maestro y 
cabezantenan di scolnan basico 
cu a informe cu na tur e scolnan 
basico e lesmaterial no a yega, 
manera ta schrift, potlood, 
pen, krijt. Es decir, e cosnan di 
mas basico cu nunca tabata un 
problema na Aruba awe scolnan 


a habri y ningun scol basico tin 
esakinan. 

Un otro chaos ta e ubicacion 
di e muchanan na scolnan. 
Tin Maria College, Rosario 
College, Felipito B. Tromp na 
Noord, Colegio Arubano San 
Nicolas cu ta scolnan cu mester 
a habri normalmente, pero e 
edificionan ta den un estado 
deplorabel caminda cu mester 
a ubica e muchanan den tur for¬ 
manan desorganiza, haciendo 
ensenansa na Aruba mas malo, 
menos intereante y menos mo- 
tivante pa nos muchanan. 
Pesey integrantenan di AVP 
a para ayera dilanti Colegio 
Arubano na San Nicolas pa 
reclama den nomber di e much¬ 
anan y mayornan e derecho di 
educacion cu ta wordo trapa 
riba dje dor di e gobernantenan 
actual. 

AVP no ta acepta e deterioro 


grandi den ensenansa cu ta tu- 
mando lugar na e momentonan 
aki, nan ta preocupa cu e situa- 
cion, pero tambe cu un plan 
den man pa haci cambio. “Un 
gobierno di AVP ta bay percura 
pa inversion den renovacion 
di tur scolnan na Aruba...AVP 
lo inverti durante di su gobi¬ 
erno nobo den restauracion di 
nos scolnan, den expansion di 
klaslokaalnan cu ta necesario 
pa ubica un cantidad mas limita 
di muchanan den cada klas... 
Nos lo inverti tambe den mas 
maestro di scol pa para hunto 
cu e otro maestronan di scol 
pa duna bon educacion cu un 
compensacion husto pa mae¬ 
stronan di scol y AVP lo percura 
tambe pa cada mucha tin e les 
material cu nan merece”, Mike 
Eman a duna di conoce y a 
agrega cu ensenansa lo ta un di 
e prioridadnan mas grandi cu 
gobernacion di AVP lo tin. 

Monica Kock, lider di MPA 

Mester controla e calidad di nos pais pa medio di un entidad regulador 


DURANTE di e conferencia 
semanal di MPA e lider di e 
partido ros, mr. Monica Kock, a 
trece dilanti cu mester mehora e 
producto Aruba pa por fortalece 
nos turismo. Un di e puntonan 
cu MPA a trece dilanti con pa 
mehora e producto tabata pa 
bin cu un entidad regulador, un 
Tourism Task Force. E entidad 


di control aki ta necesario pa 
controla e producto Aruba. Si 
no tin control di e calidad di 
nos producto, naturalmente e 
calidad ta baha pasobra no tin 
consecuencia si no ta cumpli cu 
un nivel halto. Control lo ta riba 
diferente tereno. 

E organo lo mester consisti 


di AHATA, ATA y otro sector 
economico y di nos sociedad 
pa asina tin un base amplio 
na unda tur ta inter actua cu 
otro. Hunto nan por yega na 
un strategia comun pa turismo 
en bes locual nos ta mira cu 
cada un ta traha riba su mes. E 
logronan lo ta mas grandi. 

1) E Task Force lo mester bin cu 


un plan di proteccion y manten- 
cion di nos recursonan natural, 
particularmente nos atrac- 
cionnan turistico. Lo mester 
proteha, mantene y controla e 
sitionan. Nos mester sina nos 
les di e caida di Natural Bridge. 
Un recurso natural cu pa hopi 
ana tabata e cara di nos pais pa 
e turista. Aunke tabata sa cu e 


brug a delibita, no a tuma ac- 
cion pa preveni y scapa e brug. 
E la cay kibra y awe tur hende 
a lubida. Si despues nos no tin 
recursonan natural, no lo tin 
nada special pa e turista bin 
Aruba. Pero tambe pa e futuro 
generacion nos tin cu proteha 
nos recursonan natural. E Task 
Force por identifica y desaroya 
e otro puntonan cu potencial 
pa atraccion turistico p.e. Seroe 
Cristal y mina di fosfaat. 

2) E Task Force lo mester planea 
y establece e mecanismonan pa 
implementa y controla norma 
y ley turistico, cu autoridad 
cu por cuid’e (p.e. Polis di Tur¬ 
ismo) . Esaki lo fortalece e union 
di sector priva y esun publico 
den un intento pa establece 
e obhetivonan na mediano 
y largo plazo pa turismo. Un 
departamento di Control lo 
implementa un control di cali¬ 
dad continuo y consecuente, 
no solamente pa e hotelnan 
sino tambe pa transportacion 
publico y e otro sectornan cu 
tin di haci cu turismo. E control 
aki mester resulta den stimula 
empresanan, scolnan, etc. pa 
educa y garantisa e producto 
di calidad y conserva nos medio 
ambiente. 



E meta aki ta importante paso¬ 
bra asina ta garantisa e nivel di 
calidad di e productoAruba, cu 
ta ensera nos hotel, nos restau¬ 
rant, nos taxi, nos trahadornan 
den tienda. Dor di bin cu un 
structura y condicionan lo de¬ 
termina e calidad di e compania 
y producto Aruba. 

MPA ta di opinion cu e producto 
Aruba pa hopi an caba a wordo 
laga un banda. E calidad di bo 
pais lo determina e calidad di e 
turista. Mas halto e calidad di 
tursita, mas halto nos entrada 
lo ta. Ta tempo cu ta tuma e 
responsabilidad di e pais como 
producto na serio y pone un 
organo encarga cu esaki. Asina 
lo tin claridad, guia y nos tur sa 
kico nos tin cu haci pa mehora 
nos pais. 


MakeThe Move Now! 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


1. RBTT Bank ta reserva su derecho di aprobacion. E oferta aki ta valido te cu dia 1 8 di september 2009. 


imag'me YY\0V(t foryourself. 


Stop di paga huur y cuminsa biba mas espacioso cu e hipoteca di RBTT. 

E oportunidad perfecto tey pa bo traha of cumpra bo cas cu RBTT Bank. 

Nos ta ofrece bo tur locual bo ta desea ora di haci bo hipoteca: 

• Bon guia y consehonan financiero 

• Aprobacion rapido 

• Y servicio profesional y dedica 

Haci nos un bishita y puntra pa e u interest rates" nobo! Ricibi ademas 5,000 
Fun Miles cu aprobacion di bo hipoteca. 

Pa mas informacion pasa libremente na un di nos oficinanan. 


BANK 


Cu MPA, E Ta Posibel! 

Desiree Croes di AVP cu actividad deportivo 

pa hobennan di bario 

"Club Universal, neglisha y maltrata pa e gobierno di Mep. Mester dun'e su honor di Eredivisie 

bek,” asina Desiree Croes a enfatisa. 



CLUB Universal un tempo 
tabata orguyo di Pos Chikito y 
Sabana Basota cu su posicion 


den Eredivisie. Awor e veid aki 
tristemente a para caba na nada 
dor di negligencia total di e go¬ 



bierno na mando. Candidata pa 
AVP y un persona cu tin su raiz 
den e bario di Pos Chikito, mr. 
Desiree Croes ta eherciendo su 
maximo esfuerso pa lanta Club 
Universal bek. Den bistå di esei 
el a organisa diferente wega 
di Mini Futbol pa hubentud y 
veterano riba veid di Universal 


na Pos Chikito diadomingo 
pasa. Na total seis grupo a 
participa, entre nan e grupo di 
Desiree Faro cu team di damas, 
e Team di Desiree Boys & Giris, 
Mini-Babies y Veterano y DJ 
Jairo y su Team di Pos Chikito. 
E actividad tabata asina placen- 
tero, specialmente ora mira e 
veteranonan bolter riba veid, cu 
di tur caminda a drenta peticion 
pa organisa algo semehante tur 
week-end. E mucha chikitonan 
a suplica Desiree Croes pa 
piease pone wega tur siman. 
Esaki un bes mas ta muestra 
palpabel di e ausencia total di 
actividad sano den e barionan 
di Pos Chikito y Sabana Basora. 
Desiree a priminti cu lo bin un 
repeticion sigur. Ganadornan di 
e weganan tabata Prome Lugar 
Damas: e Team di Desiree Faro, 
segundo lugar Team di Desiree 
Croes, Prome lugar Cabayero 
Team DJ Hairo y segundo lugar 
Cabayero Team Boys Desiree 
Croes. Copanan tabata obsekio 
di Oficina pa Conseho Huridico 
Croes & Croes y Skina di Janchi. 
“Esaki ta comienso di locual 
mester bira atrobe un organisa- 
cion mas activo y mester ta un 
empuhe pa duna Club Universal 
su honor bek,” asina mr. Desiree 
Croes a enfatisa. Desiree mes 
ta un deportista di gran taya 
cu Black Belt den Taekwondo, 
Karate, Shoto-Khan, Sombo, 
Self-Defense y Kyokoshin Kai 
full contact. Tambe Desiree ta 
eherce e deporte di kick-boxing 
y boxeo y den ananan 84-85 
Desiree a practica e deporte di 
futbol den Universal Damas pa 
Club Universal. Te ainda y pa 
mas cu 10 ana Desiree Croes ta 
e campeon indiscutibel cu mas 
di 55 pelea riba su nomber. 
Na diferente ocasion Desiree a 
representa Aruba den exterior, 
for di Corsou pa Sur-America, 
Puerto Rico, Europa te Hapon 
y semper el a sa di tene Aruba 
su nomber na halto. Desiree ta 


Het Uitvoeringsorgaan Algemene Ziektekostenverzekering (UO AZV) is bij wet belast met de 
uitvoering van de algemene ziektekostenverzekering in Aruba. In goed overleg met de zorgverleners 
regelt het UO AZV dat de gezondheidszorg voor de Arubaanse bevolking toegankelijk, betaalbaar en 
kwalitatief goed is. 

Binnen dit kader is de Raad van Commissarissen op zoek naar een 


Algemeen Directeur 


De Algemeen Directeur vormt tezamen met de Financieel Directeur het Bestuur van het UO AZV. Het 
Bestuur staat onder toezicht van de Raad van Commissarissen en zal leiding geven aan ca. 90 
medewerkers. 


De functie 

De Algemeen Directeur is onder andere belast met 
het voorbereiden van het strategische beleid en de 
vertaling naar operationeel beleid, daarbij concrete 
doelstellingen stellend. Hij/zij signaleert 
ontwikkelingen in de gezondheidszorg en doet 
voorstellen aan de Raad omtrent bestaande en 
nieuwe zorgverlening en diensten. 

Functie eisen 

De kandidaat beschikt over: 

• Een afgeronde academische opleiding of 
een academisch werk- en denkniveau, 
alsmede uitstekende leidinggevende 
capaciteiten en organisatievermogen. 

• Relevante werkervaring. Werkervaring in of 
met de overheid of gezondheidszorg is een 
pre. 

• Heeft visie en de capaciteit om partijen bij 
elkaar te brengen. 

• Uitstekende sociale vaardigheden voor het 
omgaan met diverse stakeholders in een 
complexe omgeving. 

• Goede mondelinge en schriftelijke 
uitdrukkingsvaardigheden in het 
Papiamento en Nederlands. Beheersing van 
het Engels en Spaans gelden als pre. 

Aantoonbare binding met Aruba en de Arubaanse 
samenleving is gewenst. 


Uw reactie 

Indien u gekwalificeerd en geinteresseerd bent, 
kunt u uw sollicitatiebrief en uitgebreide CV uiterlijk 
1 september 2009 richten aan: 

PricewaterhouseCoopers Aruba 

T.a.v. Mevrouw Shelby Maduro 

L.G. Smith Blvd 62 

P.O.Box 307 

Oranjestad, Aruba 

Email: shelby.maduro@an.pwc.com 

Voor meer informatie en vragen kunt u contact 
opnemen met mevrouw Shelby Maduro via telefoon 
+297-522-1647. Alle sollicitaties worden strikt 
confidentieel behandeld. 

Een assessment kan mogelijk een onderdeel 
vormen van de sollicitatieprocedure. 


PricewaTerhouseQopers 


©2009 PricewaterhouseCoopers Aruba. PricewaterhouseCoopers Aruba refers to the Aruban firm of PricewaterhouseCoopers or, as the context requires, other member firms of PricewaterhouseCoopers 
International Limited, each of which is a separate and independent legal entity. PricewaterhouseCoopers Aruba is an Aruban civil partnership formed by limited liability companies. The practice is conducted 
and all instructions are accepted and carried out solely by PricewaterhouseCoopers Aruba. Only the party issuing such instructions accepted by PricewaterhouseCoopers Aruba may rely upon the work 
resulting from such acceptance. The services rendered by PricewaterhouseCoopers Aruba are governed by General Terms & Conditions and filed with the Court of First Instance in Aruba. Upon request 
these General Terms & Conditions will be sent to vou free of charge and can be viewed at www.pwc.com/aw/qeneralterms. 



campeon di Last Lady Stand- 
ing di 2006 pa 2008 y esaki por 
aprecia riba YouTube lastman- 
standing. Te cu awor ningun 
hende no a demostra ni e corahe 
ni e deseo pa bringa un pelea 
contra Desiree. Na su cas na 
Sabana Basora no tin un luga 
pa pone copa, trofeo y medaya 
y ta e orguyo aki, e persever- 
ancia y disciplina ta locual e 
candidata hoben, energetico 
y multifacetico di Pos Chikito 
y Sabana Basora kier inculca 
den nos hobennan. Combina 
cu su educacion y experencia 
como maestra di scol, su for- 
macion huridico di abogado y 
su herencia politico cu ta core 
den su sanger for di su cuna, 
Desiree Croes tin tur e calidad- 
nan necesario pa forma un di- 
rigente fuerte den nos proximo 
gobernacion. E combinacion 
di potret ta refleha e ambiente 
ameno y di amistad durante e 
weganan di diadomingo riba 
Veid di Universal na Pos Chikito 
y entrega di copa na e teamnan 
ganador. 

Autoridad di aeropuerto a gara pareha cu 
paspoort falso y droga den nan poder 




BON trabao di autoridad di 
aeropuerto a logra pa asina 
captura un pareha Brasileno 
cu aparte di tin pasaporte falso 
tabatin droga tambe den nan 
poder. 



TPirOLtøj, IE dJaairinjltujriLi r J' v bH 

' Dl* ante ultimo S aiianan e caUdacf di nos productc turistko a bay atn 
coraideraMefflente pa motibo di entr? otro atimen to di cnminatidad. e 
prafclematica di chqller cu a escala jr e hetha ou nps pals a brra hopi sushi. 
Enseharø mester formå parti integral di e maneho dirigi riba un salucim 
duradera di e problemanan alti. 

E problemanan ahi ta finbomanan di un problems mas profundo. esta cu 
mas y mas nos pars ta wordo confronta cu un decadencia den norma y 
vaturnan. Banda di traspaso di tonocimento, nos ensenansa mester pone 
mas enfasis riba traspaso di norma y valør nan positivo, marajra traha duro 
no haci dario na otro, no usa dro^a, re&peta ley, cuida nos naturalesa y 
medio ambiente, no susha nos pais, tolerancia y amabllidad. 

Mediante fortifkacion di e norma y valornan alti nos ensenansa por yuda 
forma dudadanonan ehemplar cu no ta comete actonan castigabel pa ley, 
cj no ta usa droga y cu no ta sursha no$ pais. Di e forma ahi nqs ensenansa 
por contribui tambe na mehøration di e calidad di nos producto turistko 




Destruccion y hortamento 
den oficinanan di Canal 90 




DIAMARS marduga ladronnan a subi na e balcon di e piso di 
ariba na studionan di Canal90 y a destrui e porta pa despues 
drenta paden destrui otro 2 porta mas y tambe kibra un ben- 
tana di glas. E ladronnan a reboltea full den e oficina y a pone 
un computer y un radio pa bay cun'e, pero algo lo a strobanan. 
Ademas for di un di e lachinan e malhechornan a logra bay cu 
mas di 2000 florin cash cu tabatin eyden. Na momento cu e 
trahadornan cu a yega diamars mainta trempan a nota loke a 
sosode a ya inmediatamente polis. Polis a a acudi di biaha y a 
ripara cu na diferente caminda tabatin sanger. Asina nan a dicidi 
di ya,a departamento di TOD pa wak si por haya evidencia laga 
atras dor di e ladronnan. Y efectivamente esey tabata e caso, a 
logra haya vingerprint di e ladron. Ta spera cu pronto e ladron 
aki ser captura y poni tras di trali pa e siha su les di laga cos di 
hende para. 

Trekker dana a plama aseta riba caminda 
di Noord pa Tanki Leender t 



DIALUNA atardi un trekker cu a dana a laga azeta hidraulico plama riba gran parti di e caminda 
di Noord pa Tanki Flip, e azeta tabata plama na diferente parti y cu na e partinan aki a pone 
autonan sigui slip y ocasiona accidente. Polis a cera e caminda pa asina D.O.W. por a basha santo 
riba e azeta pa minimaliza e peliger. 



DIARANSON 



Ricibi 50% di descuento TUR DIARANSON 
durante lunanan di AUGUSTUS Y SEPTEMBER 

riba entrada na 



T H E C I NWM A S 


*Oferta valido na Renaissance y Paseo Herencia te cu 30 di September. 


Rosa College un biaha 
mas victima di ladronicia 



DIAMARS mainta ora cu maestronan a yega na St. Rosa College 
a descubri cu nan a haya bishita indesea na scol. E ladronnan a 
kibra un di e bentananan di glas di e porta di un di e klasnan. 
Despues nan a drenta y pasa dor di e porta cu ta conecta e klasnan 
cu otro ya reboltea y bolter tur cos na e scol. Nan no a bay cu nada 
cu por a nota na prome bistå, pero lo bay averigua kico nan por 
a bay cun’e. E tipo di gastonan pa repara e dano ta stroba pa e 
scolnan haya un tiki material di loke nan mester. 

Atraco na Dreamhouse 
Restaurant 



DIALUNA anochi a drenta 
informe di un atraco arma na 
Dreamhouse Restaurant, me- 
sora a dirigi aigun patruya na 
e sitio. Na yegada di e patruya 
a compronde cu 3 persona 
arma cu machete y pistol a 
drenta den e lugar cara tapa. 
Nan ordena tur hende bay 
plat riba vloer, a pidi pa placa 
y a coy tambe carchi telefoon 
pa despues sali bay direccion 
west. Polis di atraco team lo 
investiga e caso aki. 

Mensahe di Whitney Kock di AVP en conexion cu ana escolar nobo 

Na tur studiante: corda cu bo futuro ta den bo man 


WHITNEY Kock - e humilde 
maestro di scol di Santa Cruz y 
tambe candidato pa AVP - kier 
a haci uso di e oportunidad 
aki pa expresa palabranan di 
bon deseo na tur studiante, 


nan mayornan y tambe mae- 
stronan di school, mirando cu 
e siman aki a cuminsa un otro 
ana escolar nobo. Esaki ta e 
momento oportuno pa recorda 
tur mayor riba e responsabili- 


dad importante cu nan tin pa 
loke ta trata e bida y prestacion 
escolar di nan yiunan. E respon- 
sabilidad aki ta encera cu for di 
chikito mester inculca e impor- 
tancia di sinamento y school 


cerca e mucha. Mester yuda e 
mucha tambe cu su huiswerk 
of percura pa bijles ora esaki 
ta necesario. Ademas, como 
mayor bo mester keda insisti 
cerca e yiu cu e mester keda 

duna e maximo di su mes y no 
conforma su mes cu menos si e 
por logra un punto mas halto. 
Y “last but not least”, mustra 
interes den e mucha su bida di 
studiante door di atende oud- 
eravond y otro actividadnan 
di school pa mayornan. Den e 
cuadro aki Whitney Kock kier a 
recorda tur maestro di school cu 
nos profesion di maestro ta mas 
cu un profesion. Pa hopi di nos 
e ta un vocacion (“roeping”) y 
na tur momento y bao di tur 
circunstancia nos mester keda 
haci nos trabao cu pasion y 
pasenshi. Nos tarea pa educa 
y forma e lidernan di mayan ta 
uno dificil, pero noble ybunita. 
Comparti cu e muchanan e 
amor cu nos tin pa nos trabao y 
ban haci nan bida y experiencia 
escolar uno inolvidabel y mas 
agradabel. Na final di dia no por 
tin un satisfaccion mas grandi 
pa e maestro di school cu ora e 
mira cu e la haci un diferencia 
den un mucha su bida. Por 
ultimo Whitney Kock kier a 
mustra e studiantenan riba e 
importancia di ensenansa. Si bo 
kier progresa den bida y haya 
un bon trabao como adulto, 
anto ensenansa ta e yabi pa bo 
logra esaki. Bo escogencianan 
y decisionan como studiante, 
manera pa haci huiswerk, pa 
no spijbel, pa let op den klas 
y pa haci bo best, lo tin un im- 
pacto grandi y duradero riba 
bo calidad di bida como adulto. 
Kisas cosnan no ta bayendo na 
bo agrado na cas, of kisas bo 
no ta bay bon cu un maestro, 
of kisas bo tin problema cu un 
otro studiante, of kisas pa un 
of otro motibo bo por tin stress 
of bo ta sinti bo tristo. No laga 
e situacionnan aki afecta bo 
prestacion como studiante. Bo 
mester keda semper gefocus y 
keda haci bo best, pasobra con 
cu bo pone, con cu bo mire, bo 
futuro ta den bo man. Exito den 
e ana escolar nobo! 


/WEMaimta 

øcorMfJrtbha 

Nos e-mail: 

noticia@awemainta.com 

Tel: 583-1400 
Fax: 583-1444 

Gremionan periodistico ta pidi Chåvez baha su tono 



E principal asociacionnan di periodista 
di Venezuela, cu dia 14 di augustus ul¬ 
timo a declara nan mes den un estado 
di emergancia, a reitera nan yamada 
na presidente Hugo Chåvez, pa e 4 baha 
e tono’ di su discurso. 

E presidente di Colegio Nacional di Pe¬ 


riodista (CNP), e opositor William Ech- 
everrfa, a bolbe exigi Chåvez pa e baha 
e tono di su discurso pasobra e mester 
por comprende cu su ponencianan ta 
promove incidentenan violento manera 
a pasa siman pasa. 

Diahuebs ultimo, 12 periodista di 
“Cadena Capriles” a wordo agredi ora 
nan a wordo haya ta distribui pamfleta 
riba un avenida di Caracas contra e Ley 
di Educacion nobo, cu a wordo aproba 
pa Asamblea Nacional diabierna mar- 
duga. 

Diasabra polis a deten un di e presunto 
agresornan, mientras Ministerio Publico 
a pidi detencion di otro dos. 

Sindicato Nacional di Trahadornan di 
Prensa (Sntp), segun su secretario, e 
opositor Gregorio Salazar, ayera a uni cu 
e posicion di CNP y a adverti cu “mien¬ 
tras cu no tin castigo pa ningun hende, 


e cosnan aki ta sigui presenta”. 
Diabierna ultimo tur dos organizacion a 
declara nan mes den estado di emergen- 
cia anunciando un cambio di strategia 
den nan confrontacion cu Gobierno. 
“Nos ta cansa di comunicado, nos ta 
cuminsa subi caya, y cuminsando di- 
aluna nos lo tene reunionnan extraor- 
dinario den salanan di redaccion di e 
corantnan di Caracas y di e interior di e 
pais”, Echeverrfa a laga sa. 

E reunion di ayera a tuma lugar na e 
corant “El Nacional”, un di e opositornan 
mas radical di Gobierno, y den e reunion 
mayoria di e trahadornan a ratifica e 
posicionnan adopta diabierna ultimo 
pa e gremionan periodistico. 

Gobierno tambe a condena “na un 
manera categorico” e actonan di violen- 
cia” contra e periodistanan di Cadena 
Capriles, cu ta edita e corant “Ultimas 


Noticias”, esun di mayor circulacion na 
Venezuela. 

“Den un democracia manera esun di nos, 
participativo y protagonico, den seno di 
un Revolucion cu ta promove paz, soli- 
daridad y humanismo, diferencianan 
mester wordo resolvi a base di idea, pa 
medio di dialogo, semper constructivo”, 
e comunicado oficial a laga sa. 

Ademas di e accionan publico di CNP y 
Sntp, ambos instancia a declara e fiscal 
di e nacion, Luisa Ortega, como “per- 
sonna non grata”, pasobra, den nan con- 
cepto, e no ta actua cu diligencia den e 
casonan di agresion contra periodista. 
“Nos ta informa e fiscal y presidente 
Hugo Chåvez cu e fiscal ta wordo declara 
‘personna non grata’, pasobra nos a haci 
un intento pa denuncia e agresionnan 
y no tin solucion”, Echeverrfa a laga sa 
diabierna ultimo. 


^■ 

Chåvez ta bisa cu e no por confia Uribe mas 



E mandatario Venezolano, 
Hugo Chåvez, a bisa cu e no 
por confia su homologo, Alvaro 


Uribe, mas, contestando asina 
un yamada di e presidente Co- 
lombiano pa conversa y drecha 


e relacionan cu Venezuela y 
Ecuador. 

“Nan ta bin sembra discordia 
entre Colombia y Venezuela. 
Ta con mi por confia mas den e 
presidente di Colombia? Mi’n 
por”, Chåvez a bisa. 

E mandatario Venezolano a 
haci referencia na e yamada di 
Uribe di diabierna ultimo, ora 
esaki a manifesta su deseo pa 
“drecha e relacionnan” entre 
Ecuador y Colombia. 

Chåvez a califica e actitud aki 
di “cfnico” y a bisa cu Uribe 
“ya no por regia e asunto aki, 
ora e ta manda un punal den 
e bon voluntad di su ruman y 
bisinanan”. 

“Ya ta imposibel pa drecha e 
relacion y esaki ta producto di e 
politica imperial pa dividi nos y 
hala nos leu di otro. Den e caso 
di Colombia y Venezuela nan a 


logra”, e’la lamenta. 

Chåvez a “congela” e relacio¬ 
nan cu Colombia na juli pa 
motibo di e acuerdo militar cu 
Colombia y Merca ta firmando 
pa duna Washington un ac- 
ceso controla den por lo menos 
siete base militar den e pais 
Suramericano. 


E mandatario Venezolano dia- 
domingo ultimo a reitera su 
deseo di sustitui importacion 
Colombiano, cu aha pasa ayega 
6.100 miyon dolar, pa produc- 
tonan di paisnan manera Brazil 
y Argentina. 

“Awor nos ta bay cumpra mas 
na Brazil, Argentina y Ecuador”, 
Chåvez a bisa. 

Principal vocero di Taliban Pakistani 

a wordo captura 



CUERPONAN di seguridad a captura e 
principal vocero di Taliban Pakistani, cu 
a confirma morto di e lider di e milicia 
durante un recien atake Mericano cu 
misil, cu ta otro senal cu e milicia a keda 


den estado di confusion desde e atake 
Mericano di dos siman pasa. 
Autoridadnan di Washington y Islam- 
abad a bisa cu nan tabata casi sigur 
cu e hefe di Taliban Pakistani, Baitulå 


Mehsud, a muri den e atake di dia 5 di 
augustus, pero por lo menos tres diri- 
gente Taliban, incluyendo e detenido, 
Maulvi Umar, a yama medionan di co- 
municacion despues di e atake pa bisa 
cu ainda e ta bibo. 

E declaracionnan di Umar - cu a wordo 
releva pa un autoridad di spionahe cu a 
participa den e interrogatorio - lo ta e 
prome admision di parti di Taliban di cu 
Mehsud ta morto. 

E captura di e vocero tabata di dos aresto 
di un figura prominente di Taliban den 
24 ora, ocasionando otro golpi na e or- 
ganizacion, cu ta wordo culpa di varios 
atake sangriente contra blanconan oc¬ 
cidental y gubernamental cu tabata 
menaza cu mina stabilidad di e pais cu 
tin capacidad nuclear militar. 

Como vocero oficial pa e grupo Tehrik- 
e-Talibån di Pakistan - un organizacion 


forma na 2007 pa uni varios movimento 
di milicia regional y tribal - Umar fre- 
cuentemente tabata yama periodistanan 
pa reclama responsabilidad di varios 
atake terorista na Pakistan. 

Ademas di fungi como vocero di e mo¬ 
vimento, Umar tabata un colaborador 
di influencia di Mehsud y un dirigente 
di Taliban. 

E captura di Umar a tuma lugar un dia 
después cu polis a aresta e comandante 
rebelde Qari Saifulå, otro asistente cer- 
cano di Mehsud, mientras e tabata ricibi 
tratamento medico den un hospital 
priva na Islamabad. 

E aliadonan occidental di Pakistan ta 
desespera pa mira e gobierno di Islam¬ 
abad vence na un manera contundente 
e milicia cu ta menaza e pais, bisina di 
Afganistån, caminda Merca y NATO tin 
un mision militar na momento cu vio 

Falta poco pa nos conoce e proximo 

Miss Universo 


E dia pa conoce e muher mas 
bunita di mundo ta cada vez 
mas cerca y e nervio di nan 
fanaticonan ta sigui aumenta. 
Diadomingo 23 di augus¬ 
tus mundo lo conoce otro 
beyeza. 

Mientras e miss-nan ta pre- 
para y ta sigui desfila den 
trahe di gala y bikini, e animo 


ta aumenta y e apuestanan ta 
cuminsa. 

Ya por tende di un que otro 
favorito y e latinonan ta pisa 
hopi. E sitio oficial di e concur- 
so a revela esnan mas favorito: 
Brazil, Tailandia, Indonesia, 
Peru y Vietnam, lo por ta e 


cinco finalistanan. 

Y aigun di e siguientenan lo 
por ta Serbia, Belgica, Ven¬ 
ezuela, El Salvador, Filipinas, 
Colombia, Guatemala, Re- 
publica Dominicana, Panama 
y México. 

Nan fanaticonan ta spera cu 


e votacionnan aki ta hopi 
parecido na loke e hurado ta 
calificando e muchanan. 
Diadomingo awor, dia 23 di 
augustus e resultado lo ta 
definitivo y e proximo Miss 
Universo lo sorprende cualkier 
persona 





Lamper ta mata 
dos mucha muher 
na México 


POR lo menos dos mucha 
muher a muri y otro cuater 
chikitin a keda herida grave¬ 
mente después cu nan a wordo 
alcanza pa un lamper den sur 
di México, autoridadnan a 
laga sa. 

Funcionarionan di e estado 
Chiapas a bisa cu dos mucha 
muher di 12 y 14 aha a perde 
nan bida mientras nan tabata 
riba un veid di futbol durante 
un evento religioso den e ciu- 


dad Tuxtla Gutiérrez, e Capital 
estatal. 

Autoridadnan a indica cu como 
80 mucha cu a acudi na un 
retiro spiritual a reuni dialuna 
riba e veid ora un tormenta 
electrico a azota e area. Luis 
Moreno, subsecretario di pro- 
teccion civil di Chiapas, a bisa 
cu cuater mucha homber ta 
wordo atendi den un hospital 
pa motibo di e kemaduranan 
cu nan a sufri. 

Atake ta sacudi Kabul prome cu eleccion na Afganistån 



UN muher suicida ayera a dal 
un auto cu explosivo contra un 
convoy militar occidental den 
e Capital Afgano y un cohete 
Taliban a cay den tereno di e 
palacio presidencial na Kabul, 
solamente dos dia prome cu 
eleccion den cual e manda- 
tario Hamid Karzai ta busca su 
reeleccion. 

Kabul - Funcionarionan di se- 
guridad a bisa cu por lo menos 
siete persona a muri y 52 a re¬ 
sulta herida den e atake suicido 
cu bom. Un vocero di Forza di 
Asistencia Internacional (ISAF) 
na Afganistan a bisa cu tabatin 
soldadnan stranhero entre e 


morto y heridonan, pero no a 
duna mas detaye. 

Cu Karzai luchando pa otro 
mandato sin un di dos buelta, e 
eleccionnan tambe ta un prue- 
ba pa e strategia di presidente 
Barack Obama, di intensifica 
e conflicto di ocho aha den un 
intento pa inverti e logronan 
recien Taliban. 

Den un discurso dialuna des- 
tina pa reforza apoyo publico, 
Obama a califica e conflicto 
Afgano di “un guera cu merece 
la pena bringa”. 

E Talibannan a anuncia nan 
intencion di intensifica e luch- 
anan y atenta contra e elec¬ 


cionnan cu un violencia cu lo 
por perhudica e legitimidad 
di e eleccion reduciendo nan 
participacion. 

Varios proyectil a wordo dispa- 
ra durante anochi den e Capital 
y un fuente policial a bisa cu 
un di nan a causa aigun dano 
paden di e compleho fortifica 
di e palacio presidencial y un 
di dos a alcanza e sede di polis. 
Ningun a causa victima. 

Den e provincia Uruzgan, un 
persona suicida na pia a ataca 
un patrol policial, matando tres 
soldad Afgano y dos civil. Un 
candidato di Conseho Provin- 
cial, mientras tanto, a muri tirå 


den e provincia Jowzjan, den 
nort di e pais. 

E campana electoral oficial- 
mente a caba ayera mey anochi 
despues di un ultimo dia di re- 
unionnan di campana di apoyo 
di Karzai y su principal rival, e 
ex ministro di Relacionan Exte- 
rior Abdullah Abdullah. 
Encuestanan ta duna Karzai 
como e probabel ganador di 
e eleccion, pero no cu e may¬ 
oria necesario pa evita un di 
dos buelta den seis siman. E 
presidente ta conta cu respaldo 
na ultimo ora di ex hefenan di 
gueriya den un intento pa bolter 
e resultado na su favor. 


Abdullah, un oftalmologo, 
a dirigi un campana fuerte, 
aspirando pa haya mas apoyo 
den nort di e pais, di mayoria 
etnico tayika. 

Si e talibannan interumpi e vot- 
acion, Karzai lo por keda cu me¬ 
nos opcion pa gana den e prome 
buelta debi na un participacion 
electoral menor den e zonanan 
den sur di e pais mas afecta pa 
e revolucion, cu ta e curason di 
apoyo pa e presidente. 

Mas di 30.000 soldad Mericano 
a yega Afganistån e ana aki, cu a 
hiba e total di tropa occidental 
pa mas cu 100.000 pa prome 
biaha den e guera. 


Cada vez mas complica pa Venezuela drenta Mercosur 



VENEZUELA lo mester spera 
basta tempo pa realisa su miem- 
brecia di e bloke Suramericano 
Mercosur, mientras e refor- 
manan radical di presidente 
Hugo Chåvez ta sigui irita e 
parlamentarionan di Paraguay 
y Brazil. 

E imposibilidad di cu e pais 
petrolero lo forma parti di e 
pacto cu ta integra Argentina, 
Brasil, Paraguay y Uruguay ta 


suma na e mconvemencianan 
cu Mercosur a enfrenta den nan 
esfuerzo pa consolida e integra- 
cion regional desde su creacion 
casi dos decada pasa. 

E protocol di miembrecia a 
wordo aproba pa e Congresonan 
di Argentina y Uruguay pero no 
tabatin e mesun suerte den e 
camaranan di Brazil y Paraguay, 
cu a pospone nan aprobacion pa 
mas cu dos ana principalmente 


pa cuestionamento di presi¬ 
dente Hugo Chåvez. 

E Gobierno di e presidente 
Paraguayo, Fernando Lugo, 
diahuebs a retira e peticion di 
integracion di Venezuela di 
Congreso pa evita cu mayoria 
den Senado lo rechasa e inicia- 
tiva poniendo e relacion entre 
ambos pais na peliger. 

Lugo a acerca e gobiernonan 
izquierdista di Bolivia, Ecuador 
y Venezuela desde cu e’la asumi 
poder un aha pasa y ta kere 
cu e ingreso [di Venezuela] lo 
sirbi como contrapeso pa bal- 
ansa e desigualdadnan entre 
e economianan mas chikito 
y esunnan mas poderoso di e 
pacto, cu regularmente ta causa 
conflicto. 

“Cu un negociacion un poco 
mas refina cu Parlamento lo por 


yega na un situacion favorabel. 
A lo largo e lo wordo aproba”, 
segun e ex canciyer di Lugo, 
Alejandro Hamed, cu ta asesora 
e mandatario den asuntonan 
internacional y ta candidato pa 
embahador na Caracas. 

Pero e presidente no tin mayoria 
den e camaranan y tin un rela¬ 
cion tenso cu Congreso, den 
cual hopo miembro a critica 
e decision di Chåvez di revisa 
concesionnan di radio y canal- 
nan di television cu a conduci 
na ciere di medionan di comni- 
cacion den su pais. 

Otronan a califica e mandatario 
di “totalitario y pseudodemocra- 
ta” y a recorda e protocol di 
compromiso democratico firma 
pa e miembronan completo di 
Mercosur y su asociadonan, Bo¬ 
livia y Chile, mas cu un decada 


pasa den e ciudad Argentino 
Usuahia. 

“Basicamente e problema ta 
un asunto ideologico y esaki 
parce di ta mas imortante cu 
e asuntonan economico y co- 
mercial”, segun un ministro di 
e Gobierno di e ex presidente 
Paraguayo, Nicanor Duarte, 
cu tambe a trata di promove e 
miembrecia y cu a pidi pa no 
wordo identifica. 

Venezuela ta e principal sumi- 
nistrador di combustibel di 
e mercado Paraguayo y un 
potencial mercado pa soya y 
carni local. Chåvez no a asisti 
na e ultimo cumbre di presiden- 
tenan di e bloke na Paraguay, a 
pesar cu su presencia a wordo 
anuncia pa autoridadnan di e 
pais anfitrion. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Marisol y su marionetnan 



ULTIMAMENTE ensenansa 
ta hopi den noticia. Ensenansa 
a deteriora, scolnan na werki, 
maestronan overwerkt, alum- 
nonan sin pariba ni pabou. Tur 
esaki nos por lesa den diferente 
articulo den e corantnan. Ense¬ 
nansa ta e cabay di campana pa 
tur politico nobo. 

E politiconan bieu di AVP a 


cuminsa cune di varios aha pasa 
caba. Politiconan, manera den 
AVP mr. Desiree Croes, semper 
a sali na vanguardia di ense¬ 
nansa den corant. Mi persona 
Tacamahaca ta esun cu a cum¬ 
insa scirbi di Colegio Arubano 
desde bastante ana caba. Pero 
si tur hende sigui asina, e prob¬ 
lema di ensenansa por perde 


su forsa como tema politico. 
Ta ken tin culpa? Ta Marisol, 
naturalmente, na prome luga. Y 
despues e culpa ta cay riba go- 
bierno, SKOA, SMOA, SPCOA, 
EPB, y tur e directornan di scol y 
nan adjunctnan. Na Colegio Ar¬ 
ubano e rector y e miembronan 
di rectorado tambe ta culpabel. 
Pasabra ta hopi fresco den mi 
memoria cu dia e minister- 
president Hulandes Jan Peter 
Balkenende y su hendenan a 
bin bishita Colegio tabatin un 
grupo grandi di mayor cu a 
demostra nan malcontento pa 
cu e maneho di ensenansa na 
Colegio. Nan no a haya permiso 
di e rector di Colegio pa drenta 
cura di scol, hasta a pone cierto 
docente homber como watch- 
dog/bomba pa core nan afo si 
en caso nan tribi drenta cura 


di scol. Tur sorto di maniobra a 
wordo haci pa mantene e dem- 
ostrantenan afo di cura di Cole¬ 
gio. Ta solamente un docente 
tabatin e curashi di apoya e 
demostrantenan abiertamente, 
e otronan naturalmente tabata 
tembla di miedo. Jammer, cu no 
a demostra wes’ilomba. Mi ta 
corda cu a laga verf net e lugan- 
an unda Jan Peter Balkenende 
a cana pa drenta lerarenkamer. 
Un par di hende selecto a dune 
man; haci coi macaco. E ta keda 
pret si, ora bo rebibi pasado. 
Wel, lectornan, Colegio ta me- 
sun na werki cu ora Jan Peter 
Balkenende a pasa bishit’e. 
Aparte di e deterioracion di e 
edificio y e calidad desastroso 
di ensenansa, un di e proble¬ 
man grandi na Colegio ami mes 
ta haya e banonan pa docente. 


Tempo di e bishita famoso di 
e mandatario Hulandes nan a 
verf e portanan roos. Pero por 
lo demas nan a keda mescos. 
Si pa bo mala suerte bo mester 
haci uso di e wcnan mainta 
trempan, bo stoma ta keda bira 
henter dia. E barinan di sushi 
ta habri, y e wcnan den nan 
totalidad ta hole horibel. Nan 
ta manda un holo cu tambe ta 
bay cumpli 50 ana di existencia. 
Voor de rest niks nieuws onder 
de zon. Colegio a keda status 
quo; deplorabel. 

Nos ta na schooljaar 2009-2010, 
tin cara y posicion a cambia 
pero e spionnan a keda mescos. 
Falta seis siman so pa cambio di 
signatura politico. Lo nos wak ki 
gay ta canta. 

Tacamahaca 



Consales & R.E. yrausquin & Sons 

Contribuyendo na un Aruba sin sushi 


CLEAN Master kier a yama e dos companianan local cu ta 
apoya e proyecto di Fundacion Aruba Limpi, un caluroso bon- 
bini. Consales su bari ta situa dilanti di Colegio Arubano y e 
bari di R.E. Yrausquin & sons NV ta situa ariba beach, na Boca 
Cathalina y na Tres Tapi.Asina aki tambe e companianan aki 
ta uni nan mes na e resto di companianan existente, cu ta juda 
cuida nos medio ambiente, pa un Aruba sin sushi. 


San Nicolas y su propio Hospital 

Haya sa un tiki mas di e ultimo 
desaroyonan di construccion na IMSAN 

Instituto Medico San Nicolas (IMSAN) 



TA asina cu na aha 2005 go- 
bierno di Aruba, abase di su 
vision pa desaroyo di nos pais 
a percura pa cuminsa opera 
IMSAN (Centro Medico San 
Nicolas) cu e posibilidad y e 
meta di sigui desaroya y con- 
strui. Esey ta locual a sosode 
tambe caminda cu a intro- 
duci diferente servicionan y 
awendia nos por ta orguyoso 
di por amplia esakinan y sigui 
construi. 

Actualmente ta tumando lugar 
e construccion di fasenan 2-3 
pa asina cuminsa brinda mas 
servicionan nobo manera e.o; 
Centro di cardiologia, Cat-Lab, 
camber di gips y sterilisacion y 
tambe e camber di operacion 
(chikito). 

Mester menciona cu desde 
aha 2005 cu a cuminsa haci 
uso di e edificio aki semper tur 
servicionan a sigui optimal. E 


construccion no a interveni 
niun momento e servicio na 
publico, a traha di tal manera 
cu por a sigui brinda e mihor 
servicio. Despues di termina 
cu esakinan lo sigui construi 
e ultimo fasenan pa asina 
completa e proyecto valioso 
aki y pone na disposicion di 
pueblo completamente. 
Despues di cualifica tur e ser¬ 


vicio mediconan cu ta wordo 
brinda na IMSAN, nos por 
papia orguyosamente di un 
Hospital pa San Nicolas cu a 
wordo realisa pa e bon gober- 
nacion tumando lugar. 

Di e manera aki gobierno ta 
mustra un biaha mas su interes 
den salubridad y calidad di 
servicio medico pa comuni- 
dad. 

Na ocasion di apertura di ana escolar nobo 

E regalo di mas balor cu nos por duna nos 

yuinan ta tempo 


Segun Michelle Winklaar di Partido AVP 



atencion ariba e situacion di 
AWOR cu scol a habri tin hopi scolnan y e gastonan cu tur 


mayor mester paga, no sola- 
mente na e scol, pero e total cu 
ta costa tur anja pa un mucha 
bai scol. Esaki sigur ta central 
den mayoria pensamentonan 
e siman aki. 

“Mi kier encurasha tur mayor 
pa tuma e tempo pa combersa 
cu bo yuinan. Splica nan e im- 
portancia di tin un bon educa- 
cion y con esaki ta beneficia 
nan den nan bida despues. E 
tas, e panjanan nobo y tur otro 
preparacion no tin e mesun 
balor cu e tempo cu un mama of 
tata ta duna na papia y conseha 
nan yuinan”, asina Michelle 
Winklaar di Partido AVP a bisa 


na ocasion di apertura di e aha 
escolar nobo. 

E regalo di mas balor cu nos 
por duna nos yuinan ta nos 
tempo y atencion speficamente 
riba e tema di ensenansa. “Mi 
mes tin 1 yiu cu ta bai creche 
den dia y un otro cu a cuminsa 
kleuterschool e aha aki. Semper 
mi a purba busca e balansa di 
un bida profesional cu e bida 
di famia. Tin biaha esaki ta bai 
hopi bon y mi ta logra un bon 
balansa. Y tin otro biaha e no 
ta bai manera mi ta planea y 
mi tempo cu mi famia ta keda 
cortico”, segun Winklaar a 
splica. 


Pero e ta sigui bisa aserca cu 
“Esaki ta bida y no ta tur ora e ta 
bai manera nos ta planea”. Hopi 
mayor ta sinti esaki tur dia, ora 
cu debi na trabou e tempo cu 
nan yiu ta keda limita. “Esaki 
sinembargo ta un hecho normal 
den mayoria famia moderno y 
bo yuinan no necesariamente lo 
corda esey. Pero loke si nos yiu- 
nan lo corda mas ta e momen- 
tonan cu nos a dedica na nan, 
dunando nan e guia y atencion 
necesario. Y ta esaki ta e regalo 
di mas grandi cu nos por duna 
nos yiunan pa e aha escolar 
aki”, asina Michelle Winklaar 
a termina bisando. 


Het Uitvoeringsorgaan Algemene Ziektekostenverzekering (UO AZV) is bij wet belast met de 
uitvoering van de algemene ziektekostenverzekering in Aruba. In goed overleg met de zorgverleners 
regelt het UO AZV dat de gezondheidszorg voor de Arubaanse bevolking toegankelijk, betaalbaar en 
kwalitatief goed is. 

Binnen dit kader is de Raad van Commissarissen op zoek naar een 

Financieel Directeur 

De Financieel Directeur vormt tezamen met de Algemeen Directeur het Bestuur van het UO AZV. Het 
Bestuur staat onder toezicht van de Raad van Commissarissen en zal leiding geven aan ca. 90 
medewerkers. 


De functie 

De Financieel Directeur is verantwoordelijk voor de 
financiele administratie van het uitvoeringsorgaan 
AZV. Tevens is hij/zij verantwoordelijk voor het 
vervaardigen van de jaarrekening en periodieke 
managementsrapportage ten behoeve van de Raad 
van Commissarissen, directie en overheid. De 
Financieel Directeur is ook belast met het 
analyseren en adviseren omtrent de 
zorgconsumptie en zorgkosten. 

Functie eisen 

De kandidaat beschikt over: 

• Afgeronde financiele academische opleiding 
of een academisch werk- en denkniveau. Bij 
voorkeur bedrijfseconomie en accountancy, 
RA of AA achtergrond. 

• Uitstekende leidinggevende capaciteiten en 
organisatievermogen. 

• Relevante werkervaring. Werkervaring 
binnen de financiele sector of ervaring met 
de gezondheidszorg is een pre. 

• Uitstekende sociale vaardigheden voor het 
omgaan met diverse stakeholders in een 
complexe omgeving. 

• Goede mondelinge en schriftelijke 
uitdrukkingsvaardigheden in het 
Papiamento en Nederlands. Beheersing van 
het Engels en Spaans gelden als pre. 

Aantoonbare binding met Aruba en de Arubaanse 
samenleving is gewenst 



Uw reactie 

Indien u gekwalificeerd en gei'nteresseerd bent, 
kunt u uw sollicitatiebrief en uitgebreide CV uiterlijk 
1 september 2009 richten aan: 

PricewaterhouseCoopers Aruba 

T.a.v. Mevrouw Shelby Maduro 

L.G. Smith Blvd 62 

P.O.Box 307 

Oranjestad, Aruba 

Email: shelby.maduro@an. pwc.com 

Voor meer informatie en vragen kunt u contact 
opnemen met mevrouw Shelby Maduro via telefoon 
+297-522-1647. Alle sollicitaties worden strikt 
confidentieel behandeld. 

Een assessment kan mogelijk een onderdeel 
vormen van de sollicitatieprocedure. 


PricewaTeRhouseQopers Q 


©2009 PricewaterhouseCoopers Aruba. PricewaterhouseCoopers Aruba refers to the Aruban firm of PricewaterhouseCoopers or, as the context requires, other member firms of PricewaterhouseCoopers 
International Limited, each of which is a separate and independent legal entity. PricewaterhouseCoopers Aruba is an Aruban civil partnership formed by limited liability companies. The practice is conducted 
and all instructions are accepted and carried out solely by PricewaterhouseCoopers Aruba. Only the party issuing such instructions accepted by PricewaterhouseCoopers Aruba may rely upon the work 
resulting from such acceptance. The services rendered by PricewaterhouseCoopers Aruba are governed by General Terms & Conditions and filed with the Court of First Instance in Aruba. Upon request 
these General Terms & Conditions will be sent to vou free of charge and can be viewed at www.pwc.com/aw/qeneralterms. 


PROYECTO NOS ARUBA 2025 
AWENOCHI VIA TELEARUBA 



DURANTE e ultimo lunanan aki Nos Aruba 2025 a tene varios 
encuentro cu diferente stakeholders den nos comunidad. Di e 
forma aki a logra compila hopi informacion valioso relaciona 
cu e deseo di nos comunidad riba e pregunta ki direccion Aruba 
mester tuma pa aha 2025. Pa por yega na e contesta, a traha 
diferente comisionnan cu ta atende diferente punto. 

Na tur e eventonan aki a haci grabacionnan di video cu awor 
a keda compila den un documentario di 30 minuut. Den e 
documentario aki a entrevista varios di e integrantenan den e 
diferente comisionnan. 

E comisionnan riba nan mes ta varia for di Structura Socio Eco- 
nomico, Medio Ambiente, Turismo Sostenibel, Cultura, Nacion di 
Inovacion, Centro Financiero Internacional, Deporte y Nutricion, 
Iniciativa Sostenibel Promove dor di Comunidad, Produccion y 
Alimentacion Local, Maneho di Energia, Gobernacion y sin lu- 
bida e comision di Sinamento Continuo y Desaroyo Personal. 
Durante tur e eventonan a haci grabacionnan cu awor a keda 
hinca den un documentario cu ta pasa Diaranzon 19 di Augustus 
entre 9:00PM pa 9:30PM via Telearuba. Durante mei ora largo e 
televidentenan lo por sera conoci mas di cerca cu e comisionnan 
y nan metanan. 

Tendencia di Votamento na Aruba 



YA pa varios decada ta notabel cu hopi 
aspecto di nos sociedad ta bin ta deterio- 
rando rapidamente. Aki por menciona 
criminalidad, sushedad, educacion, y 
hopi otro aspecto mas. 

Durante e periodo di deterioro aki, 
ta dos partido tabatin e riendanan di 


gobernacion den nan man. Esakinan ta 
AVP y MEP. Y mientras cu nan a laga nos 
isla bai atrås, e dos partidonan aki a sa di 
crea un debe di mas di 2,200,000,000.00 
Florin pa nos pais. Esaki ta nifica cu cada 
persona riba e isla aki debe alrededor di 
22,000.00 Florin. Pa un famia di 5, esaki 
ta mas di 100,000.00 Florin. 

Apesar di e trabou malisimo cu e cartel 
di AVP/MEP ta bin ta hasiendo pa nos 
pais, tog nos a permiti nan pa keda na 
poder, y ya pa hopi aha esakinan ta e dos 
partidonan di mas voto na Aruba. Esaki 
ta e resultado di un patronchi di voto cu 
ta baså mas riba lealtad y amistad cu e 
ta riba logica y racionalidad. 

Durante e ultimo ananan mas y mas 
ciudadano tin acceso na informacion y 
ideanan di exterior, principalmente via 
internet y television. Esaki ta hasi cu, 
aunke cu e custumber aki di vota a base 
di tradicion ainda ta basta fuerte, ta bisto 


tambe cu e ta kibrando. 

Awe, mas cu nunca Arubanonan ta habri 
pa ideanan y solucionnan moderno 
y creativo manera esnan presenta pa 
Partido Democracia Real. 

E resultado di e cambio di mentalidad 
ta bisto den e resultadonan di e ultimo 
eleccionnan parlamentario na Aruba. 
Pa ilustra: Na 1994 e cartel di AVP/MEP 
a logra no menos cu 84.4% di tur e vo- 
tonan valido. Esaki a baha pa 82.3% na 
1997 y te na 80.9% na 2001. Y na 2005 
e porcentahe di voto cu a bai na e parti¬ 
donan bieu tabata 75.9%. 

Ta obvio cu tin un tendencia fuerte y cre- 
ciente na beneficio di partidonan nobo. 
E partidonan di futuro ta creciendo, 
mientras cu e partidonan di ayera ta 
birando cada dia mas debil. Ta obvio cu 
e dominio di e partidonan bieuw no ta 
caba di un dia pa otro, pero e proceso a 
cuminsa, y e ta bai sigui cu mas y mas 


velocidad. 

Obviamente e partidonan bieuw ta 
altanto di e desaroyo aki, y nan lo hasi 
todo por todo pa frena esaki lo mas 
tanto posibel. E nerviosismo aki lo crea 
aigun turbulencia, pero esey ta normal 
den e tempo di transicion ora un era ta 
cabando y e nobo ta cuminsando. 
Partido Democracia Real ta convenci 
cu Aruba su mihor dianan ta su dilanti 
ainda. Nos sa cu nos futuro ta bai ta uno 
positivo pa cada un di e ciudadanonan 
di nos pais. 

Pero pa logra esey, nos mester di e ayudo 
di cada un di boso. E votador Arubano 
no mag sigui tolera mediocridad den 
gobernacion di nos pais mas! 

Dia 25 di September venidero duna nos 
partido e sosten necesario pa asina nos 
por traha pa cuminsa deshasi e danjo cu 
e cartel di AVP/MEP a causa nos isla. 
Hunto nos por logra e cambio! 


Mulligan’s a ricibi un bishita di prensa di Suecia 



E clubhouse na Divi Links, cas 
di Mulligan’s Golf Café’ Bar & 
Restaurant, a ricibi un grupo 
di escritor di revista di Suecia 
diabierna ultimo. 

Despues di a yega nos isla cu un 
vuelo di Martinair for di Am¬ 
sterdam, nan a wordo hiba pa 
Divi Village unda nan a hospeda 
pa un fin di siman. Despues cu 
nan a hiba nan pertenencianan 
pa nan camber espacioso, nan a 
topa cu Tabitha J. Fecunda, Ger- 


ente di Mercadeo & Promocion, 
pa un cena den e club house 
E grupo a wordo escolta pa 
Kevin Jansen, e representante 
regional di Aruba Tourism Au- 
thority, kende incidentalmente 
ta aki pa su luna di miel y lo 
sigui cu su vakantie hunto cu su 
casa, ora cu e grupo di prensa 
bandona nos isla pa bay Suecia 
bek y raporta pa revistanan di 
Golf, Estilo di Bida y Negoshi 
tocante nan aventura akinan. 

Publicidad I 19 



Acudi na nos grandioso parada pa e Cambio. Nos lo sali for 
di Cas di Partido na playa 11 or di mainta. Pasa busca bo 
T-shirt pa bay den parada. For di 9 or di mainta por cuminsa 

busca T-shirt na Cas di Partido playa. 


Bin forma parti di e parada di mas grandi cu 
Aruba a jega di conoce. 

Berde Te Cambio 

Pa: Armand Hessels 


DESPUES di cada accidente 
aereo, e companianan aereo, 
e constructornan di avion y 
e gobiernonan di e paisnan 
concerni ta busca e ‘black box’ 
intensivamente. Ningun esfu- 
erso ta mucho grandi, ningun 
prijs mucho halto. Ta gasta miy- 
ones di dollar, ta busca den un 
profundidad di varios kilometer 
den oceano y ta bira cada piedra 
pa haya e ‘black box’ cu ta con- 
tene tur e datonan di e vuelo. 
Di e manera aki nan ta spera di 
descubri kico tawata e motibo 
real di e accidente pa drecha 
eventual eror y evita repeticion 
den futuro. 

Durante campana pa eleccion, 
tanto partido politico como 
votador ta trece dilanti cu no 
mester mira e tantisimo eror- 
nan cometi den pasado, pero 
mas bien mester enfoca riba e 
proyectonan prometedor pa fu¬ 
turo. Esey ta zona bunita, pero 
ta hopi corto di bistå. Pasobra 


si no sina for di e erornan di 
pasado, tin tur garantia cu lo 
ripiti nan atrobe. Nos historia 
cortico desde Status Aparte 
(1986) ta sina nos cu cada bes 
atrobe e mesun erornan di parti 
di e mesun partidonan ta causa 
e tantisimo problemanan di Ar- 
uba. Aparentemente nos ta cay 
cada bes atrobe den e trampa di 
e partidonan cu ta priminti nos 
e futuro di mas briyante. 

A la bes e partidonan ta grita 
un mas duro cu otro cu ‘e otro 
partido (nan)’ a comete e cri- 
mennan di mas grandi durante 
nan gobernashon. Pa demostra 
esey, nan ta saca for di e lachi- 
nan, den cual tur e plannan 
bunita ta desparce, e fayonan 
di mas teribel. Ta stapel nan 
riba otro y e monton di mas 
halto cu e suma mas grandi di 
placa drispidi mester convence 
e votador cu e propio partido ta 
e opcion menos mal. Asina mes 
e partidonan concerni ta laga di 


duna nan votador e informa- 
cion di mas importante, esta no 
KICO asina a pasa, sino PAKICO 
e por a tuma lugar. Esey lo haci 
posibel pa kita e motibo di tur 
e crimennan ey. Pero aparente¬ 
mente esey ningun momento ta 
e intencion! 

En realidad pa hopi aha ta bon 
conoci kico ta e motibo real di 
tur e pompamento dor di e gobi¬ 
ernonan consecutivo, irespecto 
nan color politico. Sehor Miguel 
Pourier, ex-Ministro-presidente 
di Antias Hulandes a expresa 
esaki na un manera hopi cla 
durante e simposio di Reino 
‘Bon gobernacion den pais 
chikito’ na ocacion di e di 40 aha 
di existencia di Statuut. Segun 
sr. Pourier, e escala chikito di 
nos islanan a contribui na e 
situacion cu patronahe politico 
a bira un elemento hopi anera 
den nos cultura politico. Esaki a 
haci cu politica a “degenera den 



un negoshi di cambio, na unda 
e politico ta ofrece e votador 
beneficio material en cambio 
pa poder politico”. Sr. Pourier 
ta sigui bisa cu pa hopi hende 
patronahe politico ta(wata) e 
unico manera pa bay dilanti den 
bida. Ademas Sr. Pourier ta in- 
dica cu “e sistema di patronahe 
sin ningun duda (tawa)tin un 
mal influencia riba e calidad di 
gobernacion riba nos islanan 
y den cierto sentido asta riba 
mentalidad di nos hendenan, 
cu en efeeto no (tawa)ta mira e 
relacion mas entre nan propio 
esfuerso y desaroyo propio. 
Nombracion politico di amigo 
sin expertico riba funcion halto 
(tawa)ta mina e calidad di e 
aparato gubernamental. Na 
su turno, e votador (tawa) 
ta mas interesa den promesa 
politico en bes di intencion 
serio di maneho di e diferente 
partidonan. Esaki (t)a haci cu 
hende (t)a bin na mando cu 


(tawa)ta practica e sistema aki 
y den hopi caso (t)a resulta di 
ta incompetente y inepto pa su 
tarea gubernamental”. 

Esaki ya ta splica casi tur cos. 
Pone acerca locual e experto Ar- 
ubano di materia legal, esta mr. 
Mito Croes a declara den Raport 
Calidad, esta cu “e escala chikito 
di Aruba ta obstaculisa un bon 
separacion di responsabilidad 
entre e poder ehecutivo y e 
parlamento como controlador 
di e poder ehecutivo segun e 
filosofia di Trias Politica”. Esaki 
ta complementa e bistå. 

En realidad nos sa pa hopi 
decada caba kico ta e motibo di 
nos problemanan y tambe kico 
ta posibel solucion. Pero man¬ 
era mr. Mito Croes a declara na 
e mesun simposio: aparente¬ 
mente ‘bon gobernacion ta mal 
politica’. Ypesey (casi!) ningun 
(partido) politico kier cambia 
pa asina drecha e situacion 
penibel di Aruba... 


di bida y Control di prijs 


Costo 



NA Aruba a para bira cu hende 
ta trata di sobrebibi en bes 
di biba. Costo di bida a subi 
asina drastico cu ora bo mira e 
prijsnan den supermercado, e 
salario minimo ta parce man¬ 
era un joke. Un mama soltera 
cu 3 jiu cu ta bai scol mester ta 
un administrador profesional 
, sino prome cu e ripara tin 
beslag riba su salario. Belast- 
ingkantoor sin mesericordia ta 
kita debe di belasting den un 
solo shot si bo no core bai sera 
un acuerdo di pago. Trahador- 
nan di pariba di brug cu ta 
traha na Playa of na hotelnan, 
fuera di ta gana minimumloon 
tin cu dedica gran parti di nan 
salario na paga pa transporta- 
cion. Y tin gobernante cu ta 
corda riba e persona cu ta biba 
di onderstand of pensioen? 


Como candidata riba lista di 
RED lo mi para fuertemente pa 
un mocion den Parlamento pa 
aumenta e canasta basico. Kiko 
mi kier meen cu esaki? Tin un 
grupo di productonan basico pa 
cua Gobierno ta stipula e prijs 
maximo cu nan mag wordo 
bendi na publico. E producto¬ 
nan ta entre otro pan, webo, 
lechi, harinja blanco, harinja 
geel etc. Lo ta bon pa agrega 
cierto frutanan y berduranan, 
tambe pan bruin. 

Pa personanan di pariba di brug 
cu ta traha na Playa of hotelnan 
y cu ta gana minimumloon 
gobierno lo por subsidia nan 
gasto di transporte. Mesun cos 
ta conta pa personanan cu ta 
haya onderstand of ta pensio- 
enado. Banda di esaki si intro- 
duci tambe un tarifa social pa 


awa y coriente, esaki lo alivia 
enormemente e costo di bida. 
Por logra un tarifa social door 
di carga hotelnan, comercio y 
industria pa e diferencia. Nan 
tin e Capital pa reduci nan uso 
di energia door di inverti den 
systemanan alternativa, e ciu- 
dadano no.Con ta bai controla 
prijsnan den Supermercadon- 
an? E prome rekisito ta di re- 
organisa Fundacion C AS. Trece 
hendenan aden cu ideanan 
nobo y traha un plan di maneho 
caminda ta habri e posibilidad 
pa pensioenadonan bai eherse 
e control di prijs den un forma 
structural. Nan lo ricibi un 
vergoeding cu no ta belastbaar. 
Entre nos pensioenadonan tin 
masha hopi hende cu ainda ta 
bon di salud y cu tin expertisio 
riba hopi tereno. Banda di e 


abilidadnan aki, nan te esun- 
nan cu mas ta sinti y ta sufri bao 
di e prijsnan halto di producto¬ 
nan y servicionan. Nan mester 
haya e autorisacion pa duna 
procesverbaal, pues sanciona e 
donjo di Supermercado si e no 
ta aplica e prijsnan stipula pa 
Gobierno. Tambe nan lo com- 
pila listanan di e productonan 
di mas necesidad cu no ta den 
e canasta basico y menciona 
e prijs cu cada Supermercado 
ta bende nan. Esaki mester 
wordo publica den tur corant 
semanalmente, pa e consumi- 
dor por kies unda e ta bai haci 
su comprasnan. Den pasado a 
yega di haci un intento caba 
den e direccion aki, pero a stop 
pa motibonan desconoci. 

Un otro forma di mantene e 
prijsnan abao ta pa medio di 

Proyecto Bisti di Muher 

Un anochi cu dos obra teatral tocante hende muher 


FUNDACION Arte Pro Arte 
ta presenta e Proyecto Bisti di 
Muher, cu a inicia for di prin- 
cipio di e ana aki, y lo tin su 
premiere na Cas di Cultura dia 
22 augustus venidero. 

E proyecto aki ta un iniciativa 
di e dos docentenan hoben di 
teatro Angelo Angela y Jarmine 
Acosta. E proyecto ta consisti 
di un presentacion di dos obra 
di teatro combina cu panel di 
discusion y informacion cu pro- 
fesionalnan riba tereno social. 

E dos obranan di teatro ta 
tocante topiconan cu ta toca 
e hende muher. E titulo di e 
obranan aki ta “ E Chifon Preto” 
y “Muher di Boton”. “E Chifon 
Preto ta un monologo basa riba 
e obra di Lesley Storm “Black 
Chiffon” traduci door di Diana 
Lebacs y adapta pa Jarmine 
Acosta. E monologo aki ta trata 
di un senora cu pa motibo di 
stress emocional y otro proble- 
manan psycologico ta horta un 


yapon di chifon preto, como un 
grito di auxilio y ta yega na con- 
sulta di un psychiatra. E mono¬ 
logo ta di un caracter comico, 
ya cu e adaptacion di e directora 
di teatro Jarmine Acosta ta hiba 
e trama na otro direccion, cu 
cualkier muher, especialmente 
esnan cu ta mama, por identi- 
fica nan mes cu ne. 

“Muher di Boton” ta un obra 
di dos acto cu ta un tragedia. E 
obra ta cuminsa cu un senora 
cu a cansa cu nan ta yam’e pa 
muher con cu ta pa motibo di 
su pasado, ta dicidi di kibra su 
silencio y conta su bishitanan 
(cu ta e publico) kico e muh- 
ernan den su bario Boton mes 
tabata haci temponan aya. E 
obra ta trata topiconan man¬ 
era maltrato y abuso contra e 
hende muher. E ta trata tambe 
un parti di e bida di nos gran- 
dinan temponan aya y como 
tambe aigun tabu. E obra ta ex- 
perimental y ta combina ritmo, 


poesia, movecion y actuacion. 
E elenco ta conta cu artistanan 
local y hoben actor. E obra aki 
ta completamente original, y 
a wordo skirbi y dirigi door di 
e docente y director di teatro 
Angelo Angela. 

Despues di cada presentacion lo 
tin un panel di profesional riba 
tereno social y e publico lo tin 
oportunidad di trece comentar- 
io, preguntay haya informacion 
tocante e topiconan trata den e 
obranan. 

E proyecto aki ta cay bao Funda- 
cion Artre Pro Artre y a worde 
realisa danki na e sponsornan 
CEDE Aruba, Prins Bernhard- 
fonds y UNOCA. E proyecto ta e 
prome iniciativa di e dos docen¬ 
tenan di teatro, cu lo conduci na 
mas proyecto di teatro social y 
educativo den bario. 

Fundacionnan, gruponan di 
hende muher, amantenan di 


WCA Children Committee 


WOMEN’S Club of Aruba ta si- 
gui na augustus cu su programa 
di concientisacion pa hoben y 
mayornan “Medio Ambiente 
goes to school”. Riba e prome 
dia di scol, miembronan di WCA 
a bishita 32 scol basico di SKOA 
y a regala tur alumno di eerste 
klas un lunchbox cu su thermo 
y un serbete chikito! Pa asina 
hasi tur mayor y alumno con- 
ciente di nos medio ambiente, 
pa nan NO hiba nan cuminda 


di lunch den papel, carton, foil 
y papel di wax scol. Total a 
wordo entrega 1200 pakete 
na e alumnonan di eerste klas. 
Asina Women’s Club of Aruba ta 
purba contribui pa concientisa 
comunidad pa nan ta mas alerto 
pa yuda tene Aruba limpi y pa 
protega nos Medio Ambiente. 

Na diferente lugar na Aruba tin 
e poster di Women’s Club, Sti- 
maruba y Cede Aruba, riba cual 


por lesa tur informacion, cu 
un coleccion di dato, proyecto 
piloto, haci door jufrouw Car- 
men Statia di Maria School 
y miembro di Stimaruba. 

Por ehempel mas cu 2.000.000 
di boter y paki pa ana ta sali di 
e scolnan pa bay dump. WCA 
ta spera cooperacion di tur 
maestro, mayor y alumnonan 
pa stimula e proyecto aki asina 
importante. 


Curso di Ingles 

DIRECTIVA di Centro di Playa 
Pabao ta anuncia cu dialuna 24 
di augustus lo cuminsa cu un 
curso di Ingles pa principiante. E 
curso aki ta pa primordialmente 
latinonan y arubianonan cu ta 
trahado den e sector turistico. 

Julisa Kruidenhof ta encarga 
cu e curso y mester bisa cu srta 
Kruidenhoff tin experencia 
amplio di e materia aki ya cu 
recien ela duna e curso aki na 
34 Dominicano cu ta trahando 
na RIU Place Hotel. E meta di 


pa principante 

e curso aki ta pa na final cur- 
sistanan no mester contesta 
mas cu “yes” or “no” pero por 
contesta nan hefe y turistanan 
cu frasenan na bon Ingles. Pa e 
motibo aki e curso lo cuminsa 
na e basico di Ingles y asina sigi 
con pa pronuncia y scirbi Ingles. 

Cuponan ta limita pesey in- 
scribi na tempo pa asina sigura 
cu bo ta forma parti di e promer 
klas. Lesnan lo tuma lugar riba 
dialuna y diarason di 7.00 pm 
pa 8.30 pm y lo tin un duracion 


a Playa Pabao 

di 3 luna. E promer les ta tuma 
lugar dialuna 24 di augustus na 
Centro di Bario Playa Pabao. Na 
final lo tin entrega di certificado 
na esnan cu a pasa e curso cu 
exito. Oportunidad pa inscribi 
ta tur mainta di 8’or ll’or y 
merdia di 3’or pa 6’or na Centro 
di Bario Playa Pabao. Pa mas in¬ 
formacion por yama Julisa riba 
su cel 744-1934 of riba su email 
espanglish.institute@gmail. 
com. Si tin mas cupo lo tuma 
inscripcion dialuna 27 di augus¬ 
tus promer cu les cuminsa. 


Fundadon Arte Pro Arte 

Ta presenta 


Cas di Cultura 

22 Auq-^dSZO m 
SOTfHTi 



teatro y pueblo di Aruba en 
general ta keda cordialmente 
invita pa asisti na e bunita 
evento aki. Caarchi ta obtenibel 


cerca e director y actornan, y na 
Antraco, Texas Furniture Store 
y Valero Santa Cruz. Admision 
ta 16 ana pa’riba. 


„ \ 3D movies 

n presented by 

SETAR 


m www.thecinemas.aw 



- T H E C I NWM A S - 


VALID TILL AUO 9 _ 


AT RENAISSANCE - ORANJESTAD 



PG 

SHORTS 






daily: 4:15 

6:15 

8:15 

10:15 



matinee: 12:15 

2:15 

late show: 

12:30 


FG4i 

G:l:JOE THE RISE OF THE COBRA 



■■ 


daily: 5:45 

8:30 





matinee: 12:30 

3:15 

late show: 

11:15 


FG41 

TRANSFORMER 2 




m 


daily: 8:00 






matinee: 


late show: 

11:00 

EM 

usj 

THEHANGOVER 






daily: 7:30 

matinee: 

10:00 

late show: 

12:15 


CE 

THEORPHAN 






daily: 6:15 

8:45 



m 


matinee: 12:45 

3:30 

late show: 

11:30 


PG 

HARRY POTTER AND THE HALFBLOOD PRINCE 



daily: 4:15 






matinee: 1:00 


late show: 


■■ 

rpGi 

ICE AGE 3 DAWN OF THE DINOSAURS 




daily: 4:00 

6:00 





matinee: 12:00 

2:00 

late show: 



rpGi 

ALIENS IN THE ATTIC 






daily: 5:00 

7:15 

9:30 


- 


matinee: 12:15 

2:45 

late show: 

12:00 

" 

■ AT PASEO HERENCIA 

- 

FG-13 

DISTRICT 9 






daily: 5:30 

7:45 

10:15 




matinee: 1:00 

3:15 

late show: 

12:30 

" 


FUNNYPEOPLE 






daily: 6:00 

9:00 





matinee: 12:00 

3:00 

late show: 

12:00 

■ 

PG-13 

THE PROPOSAL 

daily: 9:30 






matinee: 


late show: 

12:15 


LPGJ 

HARRY POTTER AND THE HALF BLOOD PRINCE 

■ 


daily: 4:30 

matinee: 1:15 

8:00 

late show: 

11:15 


nsj 

THEHANGOVER 





daily: 7:30 

10:00 





matinee: 


late show: 

12:30 


rpGi 

G-FORCE 






daily: 5:00 

7:15 



"" 


matinee: 12:45 

2:45 

late show: 


■ 

pg^ 

JULIE AND JULIA 




mm 


daily: 4:45 






matinee: 2:00 


late show: 



LRJ 

THEUGLYTRUTH 






daily: 4:45 

7:00 

9:15 




matinee: 12:15 

2:30 

late show: 

11:30 


NEW 


-■M 


NEW 




Matinee: thu - sun | Late show: fri & sat 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


ARUBA, PLEASE!! 



EVERY morning I take my dogs 
for their daily “walk around 
town”; we do the harbor area, 
back via the shopping malls, 
maybe up to “Havana” and back 
home. I wonder, has anyone no- 
ticed the trash in town (forget 
for a second that there is trash 
all over the island)? I know we 
all like to talk about the hun¬ 
dreds of millions and gazillions 


of florins we are going to invest 
in our cruise terminal, roads, 
schools, five-star hotels, etc. Is 
it not smarter to first start by 
investing a couple of hundred 
florins in making the place look 
better for the tourists we so des- 
perately need? Has anyone ever 
wondered what a tourist sees 
from their expensive balcony 
on one of these luxury cruise 




ships? This morning I decided 
to take my camera along and 
show you what these tourists 
actually see; what an embar- 
rassment! Before we come with 
more investment plans, can 
someone piease get this mess 
cleaned up? A couple of weeks 
ago when this cruise ship came 
into port with some passengers 
with the Mexican Flue, I saw a 
bunch of people from the press 
standing at the fence waiting to 
take that “one special picture” 
(maybe of the virus?); they 
should have turned around and 
taken a picture of what these 


people see when they look 
through their lens! Rene Kan 


Maria José Oliveira da Silva, candidato nr 12 di RED 

Turismo sostenible si ta e solushon pa San Nicolaas 



FO’1 4 ana pasa cu nos di parti¬ 
do RED a bisa cu mester uni 
forsa pa trece San Nicolaas bek 
na bida,a mi ta hopi contento 
cu diferente partido a cuminsa 
trece e mesun idea di RED di- 


lanti ma spera cu nan no lubida 
dispues cu nan ta gana eleccion 
, pasobra mas cu 20 ana ni un 
partido lo cumpli cu un ciudad 
cu ta sclama pa wordo salba di 
ruina. 

Mester inclui San Nicolaas 
den ruta turistico,pero prome 
mester invertir den infrastruc- 
tura, pueblo di priba di brug 
mester ta hopi atento pa jega 
na un conclusion cu e dos parti¬ 
do mas grandi no a trece ni un 
centimeter di desaroyo pa San 
Nicolaas anto awor di con nan 
tin e berdadero solushon pa 
hasi cambio si na momento cu 
nan tabata na poder nan no 
a hacie NET NADA! nan kier 


hunga cu memoria di pueblo di 
San Nicolaas???? 

SOLUSHON BERDADERO TA: 
Cuminsa usa e machine di Go- 
bierno pa traha na fabor di un 
desaroyo cu bistå di mihora e 
calidad di bida di pueblo di San 
Nicolaas, Instancia manera 
ATA, centro di bario , AHATA, 
Camara di Comercio, mester 
crea un plan pa promove San 
Nicolaas como centro cultural 
di Aruba. 

Gobierno mester cuminsa in- 
verti den infrastructura pa 
crea facilidad cu lo wordo atrae 
turista pa bay San Nicolaas, tur 
gremionan mester cuminsa uni 
nan mes i haci mas atractivo i 


presentable e pacus cu te awor 
ta na bida, prestamo mas flex- 
ible pa esun cu kier drecha nan 
tienda, crea Boutique hotel 
maneja pa nos mesun arubiano 
den centro di ciudad i canto di 
lama na San Nicolaas, si aigun 
partido cu a sinta como gobi¬ 
erno por parti tereno pa hende 
di afo di con no por hacie pa 
nos mesun pueblo??, cu si kier 
traha na bien estar i desaroyo 
di Aruba. 

Ma traha den sector turistico 
suficiente tempo pa sa cu si 
nos ta uni i cuminsa ofrece San 
Nicolaas como ruta turistico 
sigur nos por logra trece bida 
bek na San Nicolaas. mi por 


duna bosonan un exemplo i ma 
spera cu mas partido lo tuma mi 
idea pasobra asina San Nicolaas 
lo bay tin mas chance , mester 
crea un turismo completa- 
mente otro cu Oranjestad cu 
a cuminsa bira satura e turista 
lo cuminsa pidi pa bay bishita 
caminda tipicamente local cu 
obra di man , cuminda tipico i 
musica. Hopi destino turistico a 
cuminsa cambia pa un turismo 
sostenible na unda e pueblo 
lo participa activamente di e 
ganashi genera pa turismo, nos 
pueblo mester tin e oportuni- 
dad aki. 

PARTIDO RED 100% ARUBA 
100% PUEBLO 

Pa: Armand Hessels 


DESPUES di cada accidente 
aereo, e companianan aereo, 
e constructornan di avion y 
e gobiernonan di e paisnan 
concerni ta busca e ‘black box’ 
intensivamente. Ningun esfu- 
erso ta mucho grandi, ningun 
prijs mucho halto. Ta gasta miy- 
ones di dollar, ta busca den un 
profundidad di varios kilometer 
den oceano y ta bira cada piedra 
pa haya e ‘black box’ cu ta con- 
tene tur e datonan di e vuelo. 
Di e manera aki nan ta spera di 
descubri kico tawata e motibo 
real di e accidente pa drecha 
eventual eror y evita repeticion 
den futuro. 

Durante campana pa eleccion, 
tanto partido politico como 
votador ta trece dilanti cu no 
mester mira e tantisimo eror- 
nan cometi den pasado, pero 
mas bien mester enfoca riba e 
proyectonan prometedor pa fu¬ 
turo. Esey ta zona bunita, pero 
ta hopi corto di bistå. Pasobra 


si no sina for di e erornan di 
pasado, tin tur garantia cu lo 
ripiti nan atrobe. Nos historia 
cortico desde Status Aparte 
(1986) ta sina nos cu cada bes 
atrobe e mesun erornan di parti 
di e mesun partidonan ta causa 
e tantisimo problemanan di Ar- 
uba. Aparentemente nos ta cay 
cada bes atrobe den e trampa di 
e partidonan cu ta priminti nos 
e futuro di mas briyante. 

A la bes e partidonan ta grita 
un mas duro cu otro cu ‘e otro 
partido (nan)’ a comete e cri- 
mennan di mas grandi durante 
nan gobernashon. Pa demostra 
esey, nan ta saca for di e lachi- 
nan, den cual tur e plannan 
bunita ta desparce, e fayonan 
di mas teribel. Ta stapel nan 
riba otro y e monton di mas 
halto cu e suma mas grandi di 
placa drispidi mester convence 
e votador cu e propio partido ta 
e opcion menos mal. Asina mes 
e partidonan concerni ta laga di 


duna nan votador e informa- 
cion di mas importante, esta no 
KICO asina a pasa, sino PAKICO 
e por a tuma lugar. Esey lo haci 
posibel pa kita e motibo di tur 
e crimennan ey. Pero aparente¬ 
mente esey ningun momento ta 
e intencion! 

En realidad pa hopi aha ta bon 
conoci kico ta e motibo real di 
tur e pompamento dor di e gobi¬ 
ernonan consecutivo, irespecto 
nan color politico. Sehor Miguel 
Pourier, ex-Ministro-presidente 
di Antias Hulandes a expresa 
esaki na un manera hopi cla 
durante e simposio di Reino 
‘Bon gobernacion den pais 
chikito’ na ocacion di e di 40 aha 
di existencia di Statuut. Segun 
sr. Pourier, e escala chikito di 
nos islanan a contribui na e 
situacion cu patronahe politico 
a bira un elemento hopi anera 
den nos cultura politico. Esaki a 
haci cu politica a “degenera den 



un negoshi di cambio, na unda 
e politico ta ofrece e votador 
beneficio material en cambio 
pa poder politico”. Sr. Pourier 
ta sigui bisa cu pa hopi hende 
patronahe politico ta(wata) e 
unico manera pa bay dilanti den 
bida. Ademas Sr. Pourier ta in- 
dica cu “e sistema di patronahe 
sin ningun duda (tawa)tin un 
mal influencia riba e calidad di 
gobernacion riba nos islanan 
y den cierto sentido asta riba 
mentalidad di nos hendenan, 
cu en efeeto no (tawa)ta mira e 
relacion mas entre nan propio 
esfuerso y desaroyo propio. 
Nombracion politico di amigo 
sin expertico riba funcion halto 
(tawa)ta mina e calidad di e 
aparato gubernamental. Na 
su turno, e votador (tawa) 
ta mas interesa den promesa 
politico en bes di intencion 
serio di maneho di e diferente 
partidonan. Esaki (t)a haci cu 
hende (t)a bin na mando cu 


(tawa) ta practica e sistema aki 
y den hopi caso (t)a resulta di 
ta incompetente y inepto pa su 
tarea gubernamental”. 

Esaki ya ta splica casi tur cos. 
Pone acerca locual e experto Ar- 
ubano di materia legal, esta mr. 
Mito Croes a declara den Raport 
Calidad, esta cu “e escala chikito 
di Aruba ta obstaculisa un bon 
separacion di responsabilidad 
entre e poder ehecutivo y e 
parlamento como controlador 
di e poder ehecutivo segun e 
filosofia di Trias Politica”. Esaki 
ta complementa e bistå. 

En realidad nos sa pa hopi 
decada caba kico ta e motibo di 
nos problemanan y tambe kico 
ta posibel solucion. Pero man¬ 
era mr. Mito Croes a declara na 
e mesun simposio: aparente¬ 
mente ‘bon gobernacion ta mal 
politica’. Ypesey (casi!) ningun 
(partido) politico kier cambia 
pa asina drecha e situacion 
penibel di Aruba... 


Costo di bida y control di prijs 



NA Aruba a para bira cu hende 
ta trata di sobrebibi en bes di 
biba. Costo di bida a subi asina 
drastico cu ora bo mira e prijs- 
nan den supermercado, e salario 
minimo ta parce manera un joke. 
Un mama soltera cu 3 jiu cu ta bai 
scol mester ta un administrador 
profesional , sino prome cu e 
ripara tin beslag riba su salario. 
Belastingkantoor sin mesericor- 
dia ta kita debe di belasting den 
un solo shot si bo no core bai sera 
un acuerdo di pago. Trahadornan 
di pariba di brug cu ta traha na 
Playa of na hotelnan, fuera di ta 
gana minimumloon tin cu dedica 
gran parti di nan salario na paga 
pa transportacion. Y tin gober- 
nante cu ta corda riba e persona 
' cu ta biba di onderstand of pen- 
sioen? Como candidata riba lista 
di RED lo mi para fuertemente 


pa un mocion den Parlamento 
pa aumenta e canasta basico. 
Kiko mi kier meen cu esaki? Tin 
un grupo di productonan basico 
pa cua Gobier no ta stipula e prijs 
maximo cu nan mag wordo bendi 
na publico. E productonan ta en¬ 
tre otro pan, webo, lechi, harinja 
blanco, harinja geel etc. Lo ta 
bon pa agrega cierto frutanan y 
berduranan, tambe panbruin. Pa 
personanan di pariba di brug cu 
ta traha na Playa of hotelnan y cu 
ta gana minimumloon gobierno 
lo por subsidia nan gasto di trans¬ 
porte. Mesun cos ta conta pa per¬ 
sonanan cu ta haya onderstand of 
ta pensioenado. Banda di esaki si 
introduci tambe un tarifa social 
pa awa y coriente, esaki lo alivia 
enormemente e costo di bida. Por 
logra un tarifa social door di carga 
hotelnan, comercio y industria pa 


e diferencia. Nan tin e Capital pa 
reduci nan uso di energia door 
di inverti den systemanan alter¬ 
nativa, e ciudadano no.Con ta 
bai controla prijsnan den Super- 
mercadonan? E prome rekisito 
ta di re-organisa Fundacion CAS. 
Trece hendenan aden cu ideanan 
nobo y traha un plan di maneho 
caminda ta habri e posibilidad 
pa pensioenadonan bai eherse 
e control di prijs den un forma 
structural. Nan lo ricibi un vergo- 
eding cu no ta belastbaar. Entre 
nos pensioenadonan tin masha 
hopi hende cu ainda ta bon di 
salud y cu tin expertisio riba hopi 
tereno. Banda di e abilidadnan 
aki, nan te esunnan cu mas ta sinti 
y ta sufri bao di e prijsnan halto 
di productonan y servicionan. 
Nan mester haya e autorisacion 
pa duna procesverbaal, pues san- 


ciona e donjo di Supermercado si 
e no ta aplica e prijsnan stipula pa 
Gobierno. Tambe nan lo compila 
listanan di e productonan di mas 
necesidad cu no ta den e canasta 
basico y menciona e prijs cu cada 
Supermercado ta bende nan. 
Esaki mester wordo publica den 
tur corant semanalmente, pa e 
consumidor por kies unda e ta bai 
haci su comprasnan. Den pasado 
a yega di haci un intento caba 
den e direccion aki, pero a stop 
pa motibonan desconoci. 

Un otro forma di mantene e pri¬ 
jsnan abao ta pa medio di coop- 
erativanan dirigi pa personanan 
cu tin e responsabilidad necesario 
pa haci’e algo duradero, miem- 
bronan critico y cooperacion di 
e pueblo. 

Partido RED lo traha 100% pa 
baha costo di bida na Aruba. 






24 I Local 


Diaranson 19 di Augustus 2009 I AWEMainta.com 


Setar cu aprecio pa medayistanan di Oro di Aruba na Weganan di Reino. 




RECIENTEMENTE, SETAR 
un di e sponsornan grandi 
y promotor absoluto di nos 
hubentud den deporte a invita 
e hoben ganadornan di medaya 
di oro durante e Weganan di 
Reino 2009 pa nan ricibi un 
homenahe pa nan bon presen- 
tacion. 

Sra. Suzy Maduro di Corporate 
Communications y Clem van 
Heyningen di departamento di 
Mercadeo a ricibi e hobennan 
den nomber di SETAR. Sra. 
Maduro a expresa cu SETAR 
ta e compania di Aruba y pa e 
motibo aki a sostene e Weganan 
di Reino tur cu tin pa laga un 
bon impresion atras pa e otro 
partnernan den Reino. "Loke 
ta mas bunita ta cu e hoben 


ganadornan di oro ta ehempel- 
nan pa otro hobennan por sigui 
pa sigui traha riba nan reto y 
metanan poni padilanti pa nan 
bira mihor cada dia. E atletanan 
aki ta demostra cu si bo train 
den serio y cu disciplina bo por 
alcansa locual cu bo pone bo 
dilanti". Ela encurasha nan pa 
nan sigui traha duro pa nan 
progresa den tanto e deporte 
cu nan ta practica pero tambe 
den nan estudionan y nan bida 
en general. "Un curpa sano ta 
trece cu ne mentenan sano cu 
lo ta e futuro lidernan di nos 
isla.", asina Suzy Maduro a bisa 
y a pidi un aplauso grandi pa 
tur di nan. 

Den nomber di SETAR nan tur 
a ricibi cada un, un kadobon na 


valor di Awg. 200,00 di SETARy 
un regalo extra como muestra 
di aprecio. E hoben atletanan 
a keda sumamente contento 
cu e gesto aki. Suzy Maduro y 
Clem van Heyningen a ricibi 
nan den nomber di SETAR y a 
haci entrega di e premionan. 
Presidente di Weganan di Re¬ 
ino 2009 Sra. Shailiny Tromp 


Lee a probecha e oportunida 
pa na su turno tambe duna un 
reconocimento na SETAR como 
un di sponsornan di mas grandi 
pa Weganan di Reino 2009, y 
un di e promotornan di mas 
grandi di Weganan di Reino cu 
a hacie un exito! 

Como muestra di danki, Sra. 


Shailiny Tromp Lee a pone 
un pin di Weganan di Reino 
2009 riba e bachi di Clem van 
Heyningen di Mercadeo di 
SETAR cu a percura pa tur e 
promocion.Palabranan di pa- 
bien ta bai un biaha mas pa tur 
e ganadornan di e medayanan 
di Oro di Weganan di Reino 
2009. 

Juan-David Yrausquin pasando porta pa porta cu e mensahe di cambio 


Dia pa dia Aruba ta bira mas Berde 



DEN e dianan aki e bishitanan 
di cas di parti di e candidatonan 
di AVP ta continua. Awor cu 
banderanan di partido a jega, 
Aruba ta birando mas berde 
cu nunca. Candidatonan nobo, 
manera Juan David Yrausquin 
tambe ta participa den esaki y 
ta drenta cas di esnan cu ban¬ 
dera di MEP tambe. E ta conta 
di su experiencia den esaki te 
cu awor: 

“Mi tin awor mas o menos 1 
luna y mei como politico riba 
lista di e partido di pueblo 
arubano AVP. Bishita e pueblo 
canando cas pa cas ta un aspec- 
to di politica cu mi ta disfruta 
enormemente. No solamente 
pa asina splica mi metanan 


como politico pero mas impor- 
tante ainda, pa asina scucha e 
preocupacion di e pueblo. Mi ta 
considera esaki un preparacion 
importante pa asina mi por 
eherce e trabao di un parla- 
mentario critico debidamente. 
E entusiasmo pa nos partido ta 
enorme. E disgusto cu e gober- 
nacion actual ta casi unanime. 
Asina mes, tin aigun bandera 
geel y como politico hoben mi 
ta considera hopi importante 
pa drenta e casnan aki tambe 
pa scucha di e personanan cu 
ta biba eyden. E compromiso cu 
mi ta haci cu e personanan aki 
ta cu unabes AVP y mi persona 
haya e sosten di e pueblo, cu lo 
nos goberna pa nan tambe.” 
Juan-David Yrausquin ta di 


opinion cu un gran mayoria 
di nos hendenan ta anhela un 
cambio. “Y mi ta convenci cu 
hunto nos lo logra trese a cam¬ 
bio aki y crea e Aruba Husto y 
Duradero cu nos tur ta anhela. 
No unicamente pa nos mes, 
pero pa nos jiunan y e jiunan 
di nos jiunan tambe”, asina 
e hoben politico a expresa. E 
recepcion ta hopi positivo y 
e entusiasmo den pueblo ta 
grandi. Varios hende tawata 
sali bin pafor pa sera conoci cu 
e Green Giant riba number 29 
di e lista berde. Y hopi ta esnan 
cu a pidi pa pega un bandera 
na nan cas. 




Marlon Sneek cu mas denuncia 


Muchanan na peliger: scol pata pata 

di purga y carpata! 


CADA dia di nobo mi ta keda 
asombra di mira e forma con 
nos minister di ensenansa ta 
trata esaki. Ta inacceptabel 
mira e trato cu ensenanza, 
specialmente e muchanan y e 
maestronan ta ricibi di minister 
encarga cu ensenansa. 
Dependence Beatrix school (ex 
Tarsisius Colege)! 

Nos por a tende y mira di tur e 
problemanan cu tin den ense¬ 
nansa: Scolnan cu no ta haya 
renobacion y ta cayendo den 


otro; plafon y fan ta cay riba 
cabes di maestro den klas; 
muchanan tin cu bay core di 
punta pa punta di Aruba den 
bus; Beatrix dependence ta 
wardando ya pa mas di 3 ana 
pa un renobacion y of reubica- 
cion ya cu e scol aki ta gepak 
cu trailer e muchanan casi no 
tin lugar pa hunga, manera cu 
esaki no ta basta anto pa pone 
cherry riba e bolo e much¬ 
anan di dependence di Beatrix 
School lo no por cuminsa scol 


awe 17 di augustus tampoco, 
esaki pa e motibo cu e scol ta 
pesta cu purg v carpata. Dama 
y cabayeronan, aki nos ta mira 
un negligencia total pa loke ta 
ensenansa den su totalidad. 
Minister Marisol mi ta kere cu 
esaki ta e top di negligencia 
y talbes a yega tempo pa bo 
entrega e cartera aki prome cu 
bo bira dimensionario paso ya 
ensenansa no por mas den bo 
man. Foei Marisol bo ex vota- 
dornan a spera mas dibo. 

The Two Hundred 


IT is truly an honor and a privilege for me to address 
you in this prestigious paper. 

Today is undoubtedly a most beautiful day for the “Po¬ 
lice Force Aruba;” celebrating the date of its birth. 
The day August 17 th was chosen after we got our 
“Status Aparte”. 

In the first months of the year 1986, we were so busy; 
we hardly had time to think on ourselves. 

Then one day I sat down with the Minister of Justice 
and knowing that his birthday was coming up, we de- 
cided to have a double celebration on August 17 th . 

My remarks are designed for members of the Aruban 
Police Force and their families, friends and the loved 
ones of the courageous Police Officers. 

I will start with taking you back in time. 

“There is a feeling of uncertainty in the air. 

Many colleagues are tense and uneasy. 

The Big Chief is in Aruba. 

He tells some police officers: “When later on in the 
meeting, I ask who is leaving, you, you, you and you 
all, should stand up, beat your chest with your hånds 
and 

Say: “I am leaving. I am going with the Antillian 
Police Force”. The rest will follow. 

That’s the atmosphere amongst the police officers 
in Aruba. 


The year is 1985, just months before our “Status 
Aparte”. 

The Police Force is 40% understaffed. In addition 42 
more Police Officers decide to leave Aruba. 

The fireworks burst into the air at midnight on Janu- 
ary l st 1986, together with the country Aruba, the 
new “Police Force” was born. 

At the helm stood one Commissioner of Police and 
four Police Inspectors of whom two are more loyal to 
the “Antillian Police Force” than to the “Korps Politie 
Aruba”. The “backstabbing” is a daily occurrence. 
Now piease read with attention, because they are 
often forgotten and never is it mentioned, but 200 
Police Officers stood their ground and showed their 
courage. They decided to stay to defend, protect and 
serve the Aruban citizens. 

It was with these 200 Police Officers that all the police 
work had to be done. 

I know that the winds of change have also blown over 
Aruba and that today things are different. I just simply 
have the need to share this with you. We must always 
forgive but never forget. 

With the oil refinery closed and the economy in a 
downward spiral, it was these 200 Police Officers 
who stood guard day and night. 

The historical annals today show that these 200 
Police Officers took care that crime did not increase 
in the land Aruba. 

Not long after the historical words were spoken by 


some police officers leaving Aruba: “I would not even 
stay for a wheelbarrow of gold” these infamous words 
came back to haunt them. They were now offering... 
a wheelbarrow of gold to come back to Aruba. 

The year 1986, closed with one Commissioner, three 
Police Inspectors and 200 Police Officers 
These 200 Police Officers built the bridge of tranquil- 
ity and assurance that we enjoy today. 

They converted many stumbling blocks into stepping 
stones and today look around; what you see today had 
its origin 23 years ago. 

But some how, we have forgotten the hardship these 
200 Police Officers endured. 

Some of these Officers have gone on to the Heavenly 
Father and may be directing traffic in heaven today. 
I believe it’s time that we recognize and honor these 
200 Police Officers and pay tribute to those who have 
gone on. 

Today I feel proud, not only as the first Police Com¬ 
missioner of Aruba, but most of all I feel proud to be 
the Commissioner who served with the 200. 
Congratulations all the members of the Police Force. 
Have a nice day. 

God bless Aruba and its Police Force.” 

Remarks made by retired Commissioner of Police, 


Un Bon Gobiemo cu PPA 

Pa: drs. ing. Herbert I. Diaz, MM (candidato # 3 di PPA) 



PPA ta condena mal gobernacion y 
corupcion! PPA ta PRO un bon gobierno 
cu ta funciona adecuadamente den nos 
Estado di Derecho existente. Siendo un 
partido SOCIAL DEMOCRATA REAL cu 
ta para pa su principionan, esaki kier 


meen cu mester duna contenido na tur e 
elementonan cu ta forma parti di e tema 
cu aki ta wordo trata. 

Democracia pa PPA ta relaciona cu: 
procesonan transparente, dunamento 
di informacion corecto, respet pa y 
entre ciudadanonan, trato cu oportu- 
nidad igual pa tur ciudadano, y muy en 
especial un participacion optimal den e 
proceso di tuma decision di gobierno a 
base di argumentonan solido, caminda 
e ciudadano ta wordo considera como 
suheto, y no un obheto! 

E aspecto social ta e base pa estabilidad, 
igualdad, dignidad, seguridad, har¬ 
monia y felicidad di henter e pueblo. 
Husticia social, pesey no ta un luho, ni 
un acto di caridad. Mucho menos e ta un 
wega politico cu bo mester tende di dje 
cada biaha cu tin eleccion so. E ta un yabi 
pa un convivencia na paz cu otro. Den 
un proximo articulo mi lo bini bek riba 
e tema aki.Tambe e lector por solicita 


nos programa pa un miho MANEHO 
SOCIAL na Aruba, of bishita e website 
www.unrumbosigur.com 
Den un bon gobierno no por tin luga pa 
corupcion. Ta e interes general mester 
prevalece! Eliminacion di corupcion 
ta cuminsa pa PPA cu e ser humano 
mes! No ta trata tanto di un problema 
di sistema, ley of conocemento, sino 
un di integridad y moral di e politico- y 
profesionalnan, cu no ta na servicio di 
nan mes, sino di e pueblo! 

Dia 25 di september proximo, pueblo 
mester scohe entre mas di e mesun 
bochorno di MEP y AVP. Drenta den un 
aventura peligroso cu partidonan NO- 
BATO cu nunca a demostra NADA den 
gobernacion, na un momento di hopi 
reto y peliger. Of, duna PPA, un partido 
cu vision, trayectoria, capacidad, cono¬ 
cemento, experiencia, integridad y 
programanan basa riba e necesidad real 
di nos pueblo, bo confiansa pa realisa 


un CAMBIO REAL cu HUSTICIA SO¬ 
CIAL, como parti di un RUMBO SIGUR 
cu Aruba tanto tin mester di dje PA SU 
SEGURIDAD! Nos ta ofrece’bo p’esey: 
un TEAM di politico y profesional, 
integro y capaz, cu lo sa di cumpli cu 
NOS promesa y programa di campana. 
PPA lo bin cu un ley di PLATAFORMA 
NACIONAL, cu lo duna participacion 
na tur gremio y agrupacion civico den 
e proceso di informacion y decision di 
gobierno. Ademas, un ley di MANEHO 
PUBLICO cu lo regula un proceso trans¬ 
parente pa tuma decision den gobierno, 
sanciona violacion di principionan di 
bon gobernacion y evita cu politiconan 
por enrikece nan mes di manera ilegal. 
Tambe lo bin un ley di OMBUDSMAN 
(Defensor di Pueblo). Nos ta conta cu 
bo apoyo pa por cumpli cu nos mision 
den e proximo gobierno di 2009 - 2013. 
Bo por vota yen di SEGURIDAD pa bo 
candidato preferi di PPA. 

Homber rabia ta los tiro 
manera loco 


POLISNAN di Noord a bay di- 
aluna 00.40 cu urgencia na Blue 
Village pa un caso di tiroteo. 
Eynan nan ta haya informacion 
for di testigonan, cu un homber 
di Corsow cu ta keda den e ho¬ 
tel, a sali rabia pafo y a los cinco 
of siete tiro. Nan ta bisa cu un 
amigo di e homber a percura pa 
no a keda ningun huls y a piki 
tur. Polisnan a busca den vecin- 
dario, pero no a topa cu nada. 
Polis a bay haci un investigacion 
den e camber unda e homber 
ta kedando y a nota cu porta y 
bentana di e lugar tabata kibra. 
Segun informacion extra ofi- 
cial, lo tabatin negoshi di hopi 


droga den e lugar. Mas lat e keho, polisnan mesora a pone 
homber R.L. naci na Corsow man riba dje como e sospechoso 
di 24 ana a bay warda pa duna y el a keda deteni. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Senor ta mi wardador ,mi ‘n tin falta di nada 
Den cunucu di yerba bérdé, E ta ponemi sosegå 
E ta hiba mi na awa trankil, pa mi bolbe hana forsa” 

Salmo 23.1 

Nos ta anuncia cu a fayece : 



Ladronnan 
activo na 
beach un 
biaha mas 


Sr. William Alexander Illes 

Mihor conoci como “ Wim” 

Acto di entiero lo wordo anuncia despues 



PRESENCIA di polis a wordo 
pidi dialuna merdia na beach, 
na unda un turista a wordo 
horta. El a bisa polisnan cu el a 
bay landa pa 10.30 cu su casa y 
ora cu nan a sali mas o menos 
11.45, nan tas cu pertenencia a 
disparce. E ta bisa cu den e tas e 
tabatin dos rijbewijs, dos credit 
card, ticket pa bus, yabi di cam¬ 
ber y tambe 260 dollar cash. E 
caso ta bou investigacion. 



Pigicel 

Spera Mas. Hanja Mas. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Gradicimento y Invitacion 

Nos ta gradici tur esnan cu a compana nos durante e momento- 
nan dificil di enfermedad, fayecimento y entiero 
di nos ruman y tanta 



Sra. Vda. Lucita Luciana 
Withfield-Davelaar 

“Mosa” 

Boso atencion y dedicacion tabata y ta un consuelo y sosten 
grandi pa nos. 

Danki tambe na tur esnan cu a yama na telefon, a manda 
telegram, e-mail, tarheta of flor. 

Nos ta gradici tambe Woman’s Club y Kiwanis pa nan asisten- 
cia durante entiero y pa e bunita palabranan dedica na Mosa. 
Un danki special ta bay na e organisacion Sagrado Curason 
Marianita cu a duna Mosa e cuido cu e tabatin mester durante 
su enfermedad. 

Alabes nos ta invita famia, conoci y amigo pa asisti na un 
Santo Sacrificio di Misa cu ta tuma luga diasabra dia 22 di 
augustus 2009 pa 19.00 or 
na Misa San Francisco na Playa. 

The LORD is my shepherd, I shall not be in want. He makes me lie 
down in green pastures, He leads me beside quiet waters, He 
restores my soul. 

He guides me in paths of righteousness for his name's sake. psalm 
23:1-3 


We hereby announce the sudden passing of our beloved husband, 
father, grandfather, brother, uncle and brother-in-law: 



Mr Fernando Alexander Rumnit 


better known as "Nando" or "Taco" 

* 9 November 1941- + 12 August 2009 


Former Lago employee, Exxon employee and Star Aruba 
employee 

Left to mourn his loss are his: 


Wife: Aleida Rumnit Philips 

Children: Brian Rumnit and Angy Marquez 

Gigliolla Rumnit 
Gianna Rumnit 
Gioanna Rumnit 
Lisa van den Berg 

Granddaughter: Siobhån Rumnit Marquez 


Brothers: 


Sister: 

In laws: 

Sisters in law: 


+ Louis Rumnit and family 
Miguel Rumnit and family 
Alfonso Rumnit and family 
Guillermo Rumnit and family 
Roseann Rumnit and family 
+ Carlos de Freitas and Mrs Theresa de Freitas 
+ Silvia Gomez 
Bianca Philips and family 
Vivien Philips and family 
Wanda Philips and family 
Petra Feliz and family 
Sandra de Freitas 
Shirley Lopez and family 


Brothers in law: Michael de Freitas and family 
Jerry de Freitas and family 
Kenny de Freitas and family 


Friends: Irmin Kingsale 

John Kling 
Aubrey Leslie 
Frank Bardouille 
Errol Brown 
Miss Sybil Biair 
Martina Summerville 

Family: Rumnit, Philips, Kling, Romney, Rombley, 

Heilliger, Boasman, Gumbs, Cox, Arrindell, Glascow, van der Kaap, 
Marks, Richardson, Lake, Farrel, Quant, de Freitas, Ozuna, Gomez, 
Garcia. Baptist, Bruce, Mardenborough, 

Piease accept our apologies if we accidentally have omitted anyone. 

The funeral will take place on Friday, August 21, 2009 at 3:30 
p.m. at the Sta. Theresita Church , followed by the burial at the 
Central Cemetery in Sabana Basora. 

The body of the late Nando will be laid out from 2:00 p.m. at the 
Sta. Theresita Church. 

Address of condolences: Ad Patres Funeral Home 

Thursday August 20, 2009 
7:00 p.m.-9:00 p.m. 

Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Gradicimento / Invitacion 

Pa medio di esaki nos kier gradici tur esnan cu di un of otro 
manera a demostra nan atencion durante fayecemento y entiero 
di nos defunto stima: 



Venancio Martinus "Tinehi" Dania 

Gradicimento ta bay na tur esnan cu a manda flor, krans, 
telegram y yamadanan. Na Dr. E. Westrate, Dr. Karina Kelly y 
Dr. van Leeuwen pa nan atencion, tambe na Personal di 
Ambulance, New Life, Wit Gele Kruis, Dr. Horacio Oduber 
Hospital, Eerste Hulp di Medical Center. Mementomori Funeral 
home pa nan hopi bon areglo y yudanza, cual tabata un sostem 
grandi pa nos. Max Hassell pa su bunita cancionnan, y na Pasor 
Alex pa su bunita respons, 

Club Boneraino, tambe pa tur famia y conoci nan di Aruba, 
Corsow, Boneiro, St.Maarten, Hulanda, Colombia y Venezuela. 
Boso muestra di atencion lo keda semper den nos curazon. 

Alaves nos ta invita tur famia, bisina y conocir pa asisti na tres 
santo sacrificio di misa: 

diamars 18, diaranzon 19 y diahuebs 20 di augustus 2009 tur pa 
6:30 di atardi na misa Santa Teresita na San Nicolaas. 

Boso presencia ta altamente aprecia. 

Na nomber di yiunan, nietonan y demas famia 



Mama a duna keho contra 
su yiu di ladronicia 

DIALUNA atardi, un mama biba na Santa Cruz, cu a fada di 
wordo horta pa su yiu homber drogadicto. El a bay warda di Santa 
Cruz y a haci denuncia contra su yiu homber di 20 aha. E mama 
a bisa cu e mucha ta horta tur cos cu e haya den cas pa sea bende 
of cambianan pa e haya droga. E mayornan ta hopi cansa di e 
situacion. Polis a tuma su keho y ta bay busca e yiu. 









Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


Senor ta mi wardador ,mi ‘n tin falta di nada 
Den cunucu di yerba bérdé, E ta ponemi sosegå 
E ta hiba mi na awa trankil, pa mi bolbe hana forsa” 
Salmo 23.1 


Cu honda pena pero conforme cu Dios su boluntad nos ta 
anuncia cu a fayece Cristianamente: 



Sra. Eufemia Werleman. 

* 16 - 8-1907 118 - 8-2009 

ACTO DI ENTIERO LO WORDO ANUNCIA DESPUES. 

Servicio pa Comunidad 


|Telefon di Emergencia| 


Number di emergencia 911 

Polis 100 

Brandweer 582-1108 

Ambulance O c stad 582-1234 

Ambulance S.N. 584-5050 

Hospital 587-4300 

Centro Medico 584- 8833 


Botica na Warda 


Pabou di Brug: Oduber 
Pariba di Brug: Aloe 


■ Dokter na Warda 

Pabou di Brug: dr. 

Pariba di Brug: dr. 


Otro Servicionan 


Setar Info 

118 

Digicel Info 

145 

Setar 

582-5151 

Elmar 

52-37100 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 

Jacqueline Harewood, candidata # 5 MPA 

Pasado presente y futuro di admission di 

trahadornan na Aruba 


E admission di trahadornan 
na Aruba, desde 1986, por 
wordo califica como un ac- 
cion sin vision. E ta un tristo 
realidad di mira cu pa varios 
decadanan y cu differente 
gobiernonan, sea ta Gobierno 
cu signatura geel of berde, e 
accion tuma pa loke ta e ad¬ 
mission di trahadornan di afo, 
nunca a refleha un vision pa 
nos como Pais, nos poblacion 
trahador y e direccion den 
cual nos kier bay. 

Cu e gobernashon di signatura 
berde e maneho hiba, cu por 
wordo proba cu documento- 
nan concreto, tabata un ca- 
minda nan a admiti un grupo 
di persona pa loco pa despues 
gasta hopi placa atrobe pa 
purba controla e fluho di 
hendenan cu nan kier a saca 
afo e tempo ey. E tabata un 
maneho ad hoc y discrimina- 
torio caminda favornan per¬ 


sonal tabata wordo premia cu 
estadianan temporal mientras 
cu e maneho tabata burla di e 
pober trahador y e donjo di 
trabou honesto. 

Di otro banda e gobernashon 
di signatura geel a bin cu e 
idea cu nan ta admiti hende 
temporalmente y despues 
saca nan afo cu un systema di 
rotacion cu tur e consequen- 
cia cu esaki tin pa e mercado 
laboral y e poblacion cu ta 
biba akinan. E maneho cu a 
wordo traduci pa ley tabata 
un maneho cu pa basta anja 
a bira un herment di manipu- 
lacion politico y cu awor pa 
falta di vision a bira un ley 
duro cu door di su dureza ta 
perhudicando hopi trahador¬ 
nan, donjonan di trabou y 
famianan aki na Aruba. 

Loke ta hasi falta den tur dos 
caso ta un vision a largo plazo 
pa loke ta e futuro di Aruba 




PA TUR FIESTA 
PAMUCHA 

YAMA 

5923523 / 5838769 


como pais y e rol cu e admis¬ 
sion di trahadornan di afo ta 
hunga den esaki. E ta un cruel 
realidad cu nos poblacion ta 
birando bieuw, e fenomeno 
di vergrijzing ta birando alar- 
mante cu te hasta tin papia 
di hisa e edad di pensioen of 
hisa e prima di pensioen. Nos 
ta trece trahadornan di afo 
sin tene cuenta cu e hecho cu 
nos idioma y cultura ta cay na 
peliger si nos no asegura nos 
mes cu e personanan aki ta 
integra den nos comunidad. 
Di otro banda ta importante 
pa e vision pa cu e trahador¬ 
nan di afo cuadra cu e vision 
economico di nos como pais. 
Nos no por sigui cu un maneho 
economico cu ta para los di e 
maneho pa cu admission di 
hende. Den esaki ta impor¬ 
tante tambe pa nos imple- 
menta e derechonan humano 
pa nos hendenan y igualmente 
pa e personan cu nos ta acepta 
den nos comunidad. 

Como un experto ariba e 
tereno aki, mi persona por 
mira manera ningun otro per¬ 
sona ariba cualkier otro lista 
politico, kiko e realidad di e 
fenomeno aki ta y na unda e 
raiz y e cambio ta necesario. 
E vision di mi persona y nos 
di partido MPA ta refleha un 



bistå ariba e futuro cu nos 
kier pa nos Pais. Nos kier 
un comunidad respetouso 
pero tambe un comunidad 
caminda nos cada un por ta 
asegura cuponan di trabou y 
cu e personan cu nos accepta 
como trahadornan akinan por 
realmente bira parti di nos 
comunidad. Ta necesario pa 
cada pais, y Aruba den esey no 
ta un excepcion, tin reglanan 


TIPO Dl CAMBIO OFICIAL 

Valido pa 19 augustus 2009 

Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.59 

1.61 

1.63 

Engelse Pond Sterling 

2.87 

2.92 

2.98 

Zwitserse Frank per CHF. 100 

164.86 

165.58 

166.38 

Ned.Ant. Guiden per ANG. 100 

98.00 

100.00 biljetten 100.20 
chq./overboeking 100.00 

Japanse yen per JPY. 10.000 

185.56 

187.25 189.14 

EuroperXEU. 100 

248.87 

251.15 253.67 





pa admission di trahadornan 
y personanan di afo, pa per- 
cura cu e pais ta bay dilanti 
optimalmente pero tambe pa 
mantene nos mesun identidad 
y cultura como pais. Pero e 
reglanan aki mester ta un 
refleccion di con nos kier nos 
comunidad y cual desaroyo 
nos kier como pais. Nan no 
mester of mag di wordo usa 
pa fines politico of favornan 
pasobra cu e interes general 
no por permiti esaki. 

Partido MPA ta boga pa un 
vision integral pa nos comu¬ 
nidad. Den e vision aki nos 
mester tene cuenta cu e vision 
economico, social ycultural cu 
nos tin. Ta solamente ora cu bo 
conoce esaki y bo ta traha cu 
un vision, cu bo pais por y lo 
bay dilanti. 


Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 



noticia@awemamta.com 

Tel: 583-1400 
Fax:583-1444 

Segun Rudolf de Kort di partido RED: 

Casonan di Double Trouble ta time bom den nos comunidad 


DOUBLE trouble ta e terminolo¬ 
gia cu ta wordo usa pa pashentnan 
cu tin un problema di adiccion, 
pero tambe un problema psiqi- 
atrico. Na Aruba ta ser calcula 
cu tin 500 persona di e categoria 
aki, cu continuamente ta circula 
entre en circuito criminal y peri- 
odonan di detencion na KIA. „E 
situashon di adiccion na Aruba a 
empeora di tal forma cu nos co¬ 
munidad a crea personanan den 
decadencia mental.” Detenshon 
no ta cambia nada na e hendenan 
aki. Lokual nan mester ta cuido y 
tratamento psiqiatrico. Esey no 
ta e caso aworaki na ningun lugar 
na Aruba, mientras cu e grupo ta 
creciendo tur anja. 

KIA ta un instituto di detencion 
caminda e programa corecshonal 
ta minimo. No tin practicamente 
nada pa personanan adicto cu 
problemanan psiqiatrico. E per¬ 
sonanan aki ta drenta KIA pa un 
delito y enbes di sali mihor nan 
ta sali peor. PAAZ tampoco no 


ta brinda un solushon. E dos 
psiqiatranan cu Aruba tin, den 
practica ta nenga di atende cu e 
pashentnan aki paso hopi bes nan 
ta agresivo of suicidal. PAAZ tin 
solamente un cel di isolashon y 
un capacidad demaciado limita 
pa un poblashon di 110.000 ha- 
bitante. Hopi pashentnan psiqi¬ 
atrico cu mester ta interna den 
PAAZ, ta ariba caya of na cas bao 
di condishonan hopi inhumano 
tanto pa e pashent y su famia, 
paso PAAZ simplemente no tin 
lugar pa nan!! 

Basa ariba mi experencia cu 
e maneho di pashentnan cu 
double trouble na diferente cli- 
nica specializa na Hulanda, un 
crisisopvang ta un parti esen- 
cial di e maneho aki. Na Aruba 
crisisopvang no ta existi. Nos ta 
papiando di 500 persona adicto 
cu problematica serio, manera 
schizofrenia cu na momento cu 
mas nan ta presenta problema 


pa nos comunidad, no por wordo 
yuda na PAAZ. Institutonan 
manera Hotel Central y Sero 
Colorado tampoco ta accepta 
e pashentnan aki paso nan ta 
demaciado problematico y peli- 
groso. Lokual nan ta haya ta un 
cel na warda di polis caminda 
cu nan no tin aceso na droga. 
Cualkier delito cu nan a comete, 
por ehempel ladronicia, ta nifica 
detenshon den KIA. Detenshon 
na KIA no ta yuda nan na nada 
y despues di aigun siman nan ta 
bek ariba caya. Segun cu e deli- 
tonan ta bira mas serio, manera 
asesinato y violencia, nan ta keda 
sera pa mas largo, pero despues 
di a sinta nan castigo, nan ta bek 
ariba caya. Nan problemanan 
psiqiatrico a keda mescos y ta 
practicamente inevitable cu nan 
lo comete un delito di nobo. Ta 
trata di pashentnan cu mester ta 
interna obligatoriamente den un 
institushon special cu ta atende 
“Double Trouble” pa medio di 


remedinan y un proceso largo di 
detoxificacion y rehabilitacion. 
Na Hulanda tin seis clinica di e 
categoria aki. Corsow tin uno. Na 
Boneiro ya tin plan pa cuminsa cu 
uno. Aruba su problema di dou¬ 
ble trouble ta alarmante cual ta 
hustifica un centro specializa den 
e problematica aki. Nos leynan ya 
ta permiti tratamento obligatorio 
di e categoria di pashentnan aki. 
Ta simplemente e facilidadnan 
nos no tin ainda. 

E centro aki mester ta un departa- 
mento di un hospital psiqiatrico. 
Aworaki PAAZ ta un departa- 
mento di hospital y e capacidad 
ta hopi limita. Pashentnan di tur 
categoria y edad ta wordo poni 
hunto. Ademas PAAZ ta atende 
solamente casonan leve. Casonan 
grave ta drenta detenshon, nan 
ta cana rond den libertad of nan 
ta sera den cas, fuera di bistå di 
hende. Segun cu e anjanan ta 
pasa y e casonan aki ta keda sin 


tratamento, nan ta deteriora. 
Creando situashonan peligroso 
y inhumano na casnan di famia. 
Ora cu famianan ta roga KIA pa 
wanta nan ser queri paden y no 
laga nan den libertad, ta paso nan 
mes no por controla e situashon 
y no tin ningun opcion pa evita 
cu e hendenan aki ta bolbe causa 
problema den comunidad.E do- 
lor familiar ta grandi. Nan kier 
yudanza pero simplemente go- 
bierno di Aruba no a percura pa 
tin yudanza. Na Aruba psiqiatria 
y cuido di adiccion ta terenonan 
lubida. E demanda pa Aruba tin 
un instituto mental ya tey pa hopi 
anja, pero politiconan nunca a 
tuma psiqiatria na serio. PAAZ, 
siendo un departamento di hos¬ 
pital, no por brinda e cuido cu e 
comunidad Arubano tin mester. 
RED ta pensa ariba un instituto 
psiqiatrico independiente cu ta 
conta cu departamentonan spe¬ 
cializa, entre otro pa crisisopvang 
di “Double Trouble”. 


Enseiiansa ta un inversion cu beneficio 


E cualificacion di enseiiansa 
como gasto ta un comparacion in- 
corecto. Ta berdad cu ensenansa 
ta costa placa, anto hopi, pero su 
beneficio nos lo mir’e mas dilanti 
ora cu yega na e resultado final 
caminda cu e studiante ta haya 
su diploma den su man. Despues 
e hoben lo drenta e mercado 
laboral. Y ta for di aki e hoben 
adolesente mes lo cuminsa pro- 
vee pa su mes y pa su famia. Un 
bon estudio lo mehora su calidad 
di bida y di esnan rond di dje. 
Actualmente na Aruba bo ta 
tende diferente comentario riba 
e gastonan halto di ensenansa. 
Pero nos no mester keta di bistå 
cu tin basta inversion caba den 
ensenansa, pero semper tin ca¬ 
minda cu lo por mehora. E unico 
responsabilidad di e alumno ta 
pa e haci loke e tin cu haci pa e 
por score mihor posibel pa e por 
sigui desaroya den e organisacion 
cu yama ensenansa. Pero su for- 
macion den henter nos aparato 
di ensenansa no at depende di 
dje so. Tin diferente factor cu 


ta influencia henter e trayecto 
di estudio di un alumno. Aigun 
ehempel: si tin awacero cu strena 
y lamper, ta manda mucha cas; 
si e docentenan bay den welga, e 
alumnonan ta keda cas; ora do- 
cente ta sufri kebrante di salud, 
e alumno no ta haya les y asina 
mi por sigui. 

No opstante esey nos por distin- 
gui tres influencia grandi riba 
e desaroyo estudiantil di un 
alumno. Esakinan ta: e instituto 
estudiantil (scol), e maneho di 
ensenansa (Direccion di Ense¬ 
nansa) y e hogar di e alumno 
(mayornan). Cada un di e factor- 
nan di influencia aki tin relacion 
cu otro, pero tambe tin nan pro- 
pio influencia riba con e alumno 
ta studia. E scol mester por di- 
spone di docente capacita na e 
ensenansa actual, uzo di metodo 
den cua e alumno por reconoce su 
mes y su entorno (=omgeving) 
y tambe e ubicacion of edificio 
mester ta uno apto pa motiva e 
alumno pa studia. 

E hogar di e alumno mester por 


brinda e espacio pa e hoben por 
dedica ora na su estudio, pero 
tambe e mester por tin e trankili- 
dad domestico y di facilidad 
secundario (computer-internet) 
pa e alumno por dedica tempo na 
su tareanan di scol na cas. 

E Direccion di Ensenansa mester 
percura pa e institutonan tin e 
medionan financiero pa nan por 
brinda nan servicio, aligual cu ta 
nan tarea pa percura pa e organ¬ 
isacion y inovacion di ensenansa 
bay den bon forma pa e alumno 
por sigui desaroya y progresa den 
su estudio. 

Tur hende ta desea pa nan yiu 
haya e mihor estudio y prepara- 
cion necesario pa e por incorpora 
mayan den e sector laboral. Di e 
forma ey e lo por percura y provee 
pa su famia cu e na su turno lo sa 
di forma. Pero den e mesun rosea 
nos mester accepta tambe cu e 
hoben lo por logra esaki si cada 
un di nos haci loke ta toca nos pa 
haci. Pesey mes mi no ta kere cu 
ta na su lugar pa awo, pasobra cu 
ta den un temporada di eleccion, 


nos core para na cura di scol pa 
critica un situacion specifico. 
Ningun situacion na cualkier scol 
ta un asunto cu awo diripente a 
resalta. Tur ta den proceso ya pa 
aigun tempo. Bukinan a bin ta 
bira caro, y cumprando buki for di 
Hulanda den Euro, ta hacie mas 
caro ainda. Cu no por drecha tur 
scol pareu ta logico y esun ultimo 
riba e lista di secuencia pa haya 
su mantencion lo mustra kisas 
den mal estado, pero ora e yega 
na turno, esun cu tabata prome 
riba lista tambe lo a deteriora.Cu 
ensenansa ya un INVERSION cu 
beneficio ta algo cu nos tur por 
mira tur dia, unda cu nos bay. 
Tanto e panadero of coki, mecani- 
co of carpinte, tur ta producto di e 
oportunidad pa studia cu e hoben 
Arubiano a haya. Mescos tambe 
tin e profesionalnan hoben educa 
riba nivel academico of tecnico 
avansa. Ta di compronde cu e 
gastonan pa un mucha por sigui 
un scol tin su repercusion riba su 
participacion na e scol ey. Pero ta 
tarea di mayor pa percura pa e 


por provee pa su yiu haci uzo di e 
oportunidad cu e ta haya pa stu¬ 
dia. Si e mayor kier pa su yiu sigui 
studia y eventualmente yega na 
un profesion avansa, e mayor lo 
tin cu haci e sacrificio necesario. 
Di otro banda e gobierno di e 
pais tambe tin su obligacion pa 
mira e posibilidadnan di por 
mantene e gastonan di bukinan 
y demas material necesario mas 
abou posibel y e scolnan apto pa 
studia aden. 

Ami: Franklin (Rene) Ridder- 
staat, ta desea tur hoben un 
ana escolar fructifero y yen di 
oportunidad pa e por amplia su 
conocemento, su habilidadnan y 
desaroya su experencia practico 
den e nivel estudiantil cu e ta. 
Ningun logro no ta bai sin sacri¬ 
ficio, pesey mes mi ta convenci 
cu e hoben Arubano hunto cu su 
docentenan na scol y su mayor¬ 
nan lo sa di duna tur loke nan tin 
pa e por pasa den e ana escolar 
aki cu exito. Disfruta di e ana 
escolar 2009-2010 y saca mihor 
probecho posibel di dje. 

Sinja conoce Sra. Drs. Lainda Kemp Westerhof 

Canditata nr. 14 riba lista di AVP 



KEN mi ta? 


Lainda Kemp Westerhof a nace dia 19 
di maart 1982 na Breda Hulanda. For di 
chikito e la bin Aruba na unda e la lanta 
cu su su dos ruman abuelo, tionan den 
e bario di Oranjestad (madiki). Un bar- 
rio cu semper e la considera uno dushi, 
cu hendenan hopi caluroso y semper cu 
cara den halto y orguyoso e ta bisa cu e 
la lanta den madiki. ‘Mi kier mustra cu 
for di mi barrio tambe por sali hendenan 
muhernan studia, bon deportista y 
musiconan, den cortico hendenan tal¬ 
entoso e inteligente’. Den su infancia 
Lainda a bishita Anglokleuter school, 
St.Fransiscus College y Colegio Arubano 


V.W.O. despues e la bai Hulanda pa 
continua su studio. Durante mi infancia 
tambe ma mantene mi mes ocupa cu 
musica, baile ‘De Trupialen’ y modelahe. 
Actualmente Lainda ta trahando den 
Ensenjansa como docente. 

Mi estudio: 

Mi prome anja ma hasi rechten. Despues 
ma cambia di estudio y ma dicidi di hasi 
idioma. Ma hasi tres anja na Universidad 
di Utrecht na unda ma hasi Bachelor 
y pa despues continua cu su master 
degree den Spanish Language and 
culture na Universidad di Amsterdam. 
Durante e periodo cu mi tabata hasi 
mi master mi a sigui varios curso pa 
amplia su conocimento, ariba religion 
(religieuze studies), cultura, media y 
sociedad(cultuur, media en maatschap- 
pij), IVLOS ‘leraaropleiding’, derecho di 
autor y imprenta di buki (het maken van 
boeken en rechten eraan), studio di arte 
ypintornan contemporaneo (15 eeuw), 
(middeleeuwen en renaissance peri¬ 
ode), (europese kunsten) y por ultimo 
con pa hasi investigacionan cientifico. 
Mi motivacion: 

Loke a motivami pa drenta politica ta 
cu mi kier trece un cambio positivo na 
Aruba, mi ta kere cu un persona manera 
mi, cu mi educacion, mi conocimento y 
mi curason pa yuda mi prohimonan lo 


por aporta positivamente na e cambio cu 
Aruba tin mester urgentemente. Manjan 
mi lo kier wordo recorda como un mujer 
luchadora, di curason noble y humilde, 
fuerte para den su pia y cu mi nomber 
resona den e historia di Aruba. Un hende 
muher cu a trece cambio y cu a marca 
historia, asina mi kier wordo recorda. 
Paso ora nos no tey mas ta recuerdo so ta 
keda atras, y mi lo desea pa mi famia, mi 
yui y mi generacionan keda cu un recu¬ 
erdo bunita di mi persona y ta orguyoso 
di mi. 

Kiko mi kier logra: 

Mi deseo ta pa mi voz hanja forsa pa asi¬ 
na mi juda traha pa hasi e cambio posibel 
y pa mi persona conhuntamente cu AVP 
nos logra realisa nos proyectonan cu nos 
ta presenta den nos Aruba’riba. Voz pa 
mamanan y tatanan soltero, hendenan 
den bijstand, adictonan, hendenan cu 
un dificultad fysico of mental, hendenan 
cu kier crece mas, supera nan mes pa 
medio di bai sinja na grandi, muchanan 
cu sonjonan pa un bunita manjan, nos 
bieuwnan/pensionadonan, esnan den 
nos comunidad cu no tin un voz pa rep- 
resentanan. Tur esnan cu pa hopi tempo 
no a hanja e atencion debido. 
Personalidad; 

Mi ta considera mi mes un persona cu un 


caråcter fuerte, dificil pa convence, ‘geen 
ja knikker’. Mi ta un persona cu gusta 
observa y tranquilo. Pero otro banda 
mi por ta persona sentimental, cu un 
curason grandi cla pa juda tur hende. Y 
hopi dicidido pa logra tur mi sonjonan 
y metanan. 

Pa nos hende muhernan; 

Mi lo kier wak nos hende muhernan 
hanja e respet mereci den comunidad, e 
chens pa crece profesionalmente. Paso 
nos hende muhernan ta multifuncio- 
nal; nan por ta bon mama, bon pareha, 
bon ama di cas y un bon profesional. 
Nos hende muhernan por ehempel cu 
mester wordo paga 40 ora pa un trabou 
ta wordo paga esaki pero enrealidad nan 
ta traha 35 ora en bes di 40. Asina nan 
por dedica mas tempo y energfa den nan 
famia y hogar. Leynan mas fuerta cu boet 
nan halto contra maltrato di nos hende 
muhernan y nos muchanan. Tweede 
kansonderwijs pa duna nan e chens pa 
por hanja un papel den nan man y crece 
profesionalmente. Bin cu ajudo pa ma¬ 
manan soltero cu subisdio pa nan yuinan 
por hanja un mihor educacion, sosten pa 
e mamanan cu tin yui enfermo o special, 
mehora servicio di traimerdia y opvang 
centrum pa asina stimula mas mamanan 
drenta sector laboral tranquil sabiendo 
cu nan yui lo keda na un lugar sigur. 


Benny Nisbet, PPA 

AVP a masacra representacion 

Nicolas riba nan lista 


Pa cumpli cu e forza comercial/politico 


CARMELITA Haynes su cabez 
politico a worde bula pa duna 
Michelle Winklaar no. 7. Lorna 
Varlack cu tabata ocupa no. 
9 eleccion pasa a worde baha 
pa number 19 pa Visser. Otro 
candidato manera Dammers 
y Tromp cu tin anas ta sirbi 
AVP no a worde manda mas 
dilanti. Den prome 15 number 
di AVP tin solamente Mike de 
Meza riba no. 3. Oranjestad y e 
forza di comerciante/politico a 
laga sinti nan mes. 

Ultimo ananan partido AVP a 
postula varios ciudadano di San 


Nicolas riba nan lista y den e 
prome 10 posicionnan. 

P.e. ultimo eleccion Mike de 
Meza cu a traiciona partido PPA 
a ricibi como premio pa su wega 
no. 3 riba lista di AVP, mientras 
cu Carmelita Haynes cu tabata 
no. 2 a worde baha pa number 
7 y Lorna Varlack a occupa e 
posicion di no. 9 riba lista di 
AVP. Cu otro palabra den e top 
10 di AVP, San Nicolas tabata 
tin 3 candidato. 

Awor cu e eleccion a yega cu 
den vision di AVP nan lo por bai 
goberna atrobe pueblo ta mira 


aigun cambio significativo pa 
pueblo di San Nicolas tene bon 
cuenta cunele. 

1. Carmelita Haynes a worde 
diplomaticamente kita comple- 
tamente for di lista di partido 
AVP. Den su lugar a worde 
nombra Michelle Winklaar. 

2. Lorna Varlack cu tabata no. 
9 a worde hala for di no. 9 pa 
number 19. Den su lugar tin 
Richard Visser. 

Kiko esaki ta significa ? 

E candidatonan di San Nicolas 
a worde masacra cu e lista cu 
AVP a entrega. Solamente Mike 


de Meza (no. 3) a keda den e 
prome 15 candidato riba lista 
di AVP. 

E otro candidatonan di AVP ta 
biniribano. 17, Chris Dammers, 
18 Melvin Tromp y 19 Lorna 
Varlack y Jeanette Hughes riba 
number 26. 

San Nicolas como districto ta 
bon pa vota AVP, pero San Ni¬ 
colas no ta bon pa mantene su 3 
candidato den top na momento 
cu AVP tin e pretencion di bai 
goberna. 

Carmelita Haynes tabata bon 
pa lastra e garoshi 10 ana largo 


di San 


pa AVP, pero e no ta bon pa 
keda awor cu den AVP su punto 
di bistå e lo por opta pa ta un 
candidato ministerial den fu¬ 
turo. El a worde hala prome cu 
e momento ey a yega! 

Asina pueblo di San Nicolas 
por huzga su valor den seno di 
partido AVP. 

Esaki tabata un momento cu 
e berdad amargo ta subi riba 
mesa pa tur cu kier wak esaki. 
Aki pueblo ta mira e forza di e 
comerciantenan/politico den 
seno di partido AVP. 

Huzga pa boso mes. 

Durante sesionnan gratis. 

Hopi interes pa haci gym cu Richard Visser 


Movecion fisico ta central den su plan “Mi salud - Mi futuro” 






DEN cuadro di e plan “Mi 
Salud - Mi Futuro”, Richard 
Visser a organisa dos anochi 
gratis di fitness. E prome anochi 
a tuma lugar na Corpus Sanus 
Gym siman pasa y a conta cu 
un interes grandi di hendenan 
cu for di masha tempo kier a 
dal e paso di drenta un gym 
pero no tabatin e durf pa haci 
esaki. E di dos anochi tabata e 
siman aki ainda na Body Pulse 
Gym na San Nicolas. Durante e 
anochinan aki, esnan presente 
a sina e ehercisionan basico di 
fitness mientras nan a probecha 
pa haci pregunta tambe. Un 
gran parti di nos comunidad 
tin falta di suficiente movecion 
fisico, algo cu por contribui na 
sobrepeso y tur e malesanan cu 
esaki por trece cu ne. Tin hopi 
hende cu tin gana di cuminsa cu 


un programa di fitness, pero tin 
miedo di drenta un gym. Pa e 
motibo ey, e anochinan aki ta pa 
kita e miedo y asina drenta den 
e mundo di haci movecion... 
hunto cu Richard Visser. Du¬ 
rante e anochi ela splica cu den 
su plan “Mi Salud - Mi Futuro” e 
ta dedica hopi atencion na pre- 
vencion y den esaki movecion 
fisico ta hunga un rol masha 
importante. Ta conoci cu hen¬ 
denan cu ta haci ehercisio of ta 
practica un deporte cuta rekeri 
hopi movecion ta hiba un bida 
mucho mas saludabely felis. Ta 
importante pa bini cu un plan 
nacional na unda ta promove 
tur hende pa move mas y den 
esey Richard Visser tin un plan 
cla pa ehecuta, despues di conta 
cu e confiansa di pueblo. 








































































